title: Olavi Suvitie

text: Olavi Suvitie (6. kesäkuuta 1926 Tampere) on tamperelainen arkkitehti. Hän työskenteli Tampereen kaupungin palveluksessa 10 vuotta, ja sen jälkeen hänellä oli oma arkkitehtitoimisto Taito Uusitalon kanssa. Valtaosa hänen suunnittelutyöstään oli koteja ja kouluja tamperelaisille. Näkyvimmät hänen suunnittelemansa rakennukset ovat vesitorneja. Niitä hän on suunnitellut Tampereelle kolme: Tesoman vesitorni, Hervannan vesitorni ja Peltolammin vesitorni. Lisäksi hän on suunnitellut Tesoman kirkon.


title: Jahvetti Kaitala

text: Jahvetti (Jafet) Kaitala (13. huhtikuuta 1750 Lammi – 17. marraskuuta 1823 Lammi) oli suomalainen talonpoika ja valtiopäivämies.


title: Jahvetti Kaitala

text: Kaitalan vanhemmat olivat talollisen poika Mikko Jaakonpoika ja Kerttu Henrikintytär. Hän perusti noin vuonna 1780 Kaitala-nimisen uudistilan, jonka menestyksellisestä suoviljelyksestä sai Ruotsin isänmaalliselta seuralta mitalin. Hän toimi sekä seurakunnan luottamustehtävissä että edustajana Norrköpingin valtiopäivillä vuonna 1800. Hän oli myös jäsen ns. Suomen deputaatiossa, joka kävi Pietarissa vuonna 1808, edustaen Hämeen ja Uudenmaan talonpoikia.


title: Jahvetti Kaitala

text: Kaitalan ensimmäinen puoliso vuodesta 1776 oli Maria Juhontytär (k. 1808) ja toinen vuodesta 1809 Liisa Aleksanterintytär (k. 1836), joka oli talollinen Tuomas Jutilan leski.


title: Luettelo Kingdom Hearts -pelisarjan hahmoista

text: Tämä on luettelo "Kingdom Hearts" -pelisarjassa esiintyvistä kuvitteellisista hahmoista. Jotkut hahmoista ovat pelkästään tähän pelisarjaan luotuja, mutta mukana on myös joitain hahmoja sekä Disney-piirretyistä että "Final Fantasy" -pelisarjasta.


text: Yksi Tetsuya Nomuran pelisarjaa varten luoduista hahmoista. Sora on koko sarjan pääprotagonisti ja useimmiten pelattavana ollut hahmo. Sorasta tuli avainmiekan valittu, sillä todellinen valittu ja Soran paras ystävä, Riku, vajosikin pimeyteen. Soran nimi tulee japanilaisesta "taivasta" tarkoittavasta sanasta. Soran englanninkielisenä äänenä pelisarjassa toimii Haley Joel Osment ja japaninkielisenä äänenä Miyu Irino.


text: Yksi Tetsuya Nomuran pelisarjaa varten luoduista hahmoista. Riku on Soran ja Kairin paras ystävä. Hän on Tetsuya Nomuran luoma hahmo. Rikun nimi tulee japanilaisesta ”maata” tarkoittavasta sanasta. Rikun englanninkielisenä äänenä on David Gallagher ja japaninkielisenä äänenä Mamoru Miyano.


text: Alkuperäisessä "Kingdom Heartsissa" Riku on 15-vuotias poika, joka elelee Kohtalon Saarilla toivoen pääsevänsä muihin maailmoihin. Kun Sydämettömät ("the Heartless") hyökkäävät heidän maailmaansa, ystävykset eroavat. Riku päätyy Hollow Bastioniin, missä hän tapaa Pahattaren, joka väittää auttavansa Rikua löytämään Kairin. Hänen takiaan ”Ansem”, Xehanortin Sydämetön, saa pian vallan Rikusta.


text: "issa" esiintyy pelattavana hahmona Unholan linnan ("Castle Oblivion") alemmissa kerroksissa, jossa hän saa vastaansa ”Ansemin”, joka edelleen yrittää hallita häntä sekä Vexenin luoman kopion hänestä. Kuultuaan Soran vaipuneen uneen muistojensa korjausta varten, hän saa itsensä tasapainoon ja tuhoaa ”Ansemin”. Hän tapaa DiZ, jota hän auttaa muistojen korjaamisessa. "issä" hän löytää Roxasin, Soran Nobodyn, ja voittakseen tämän, hän joutuu muuttamaan itsensä "Ansemin" näköiseksi. "Kingdom Hearts II":n aikana Riku auttaa salaa Soraa tämän ja saa käyttöönsä avainmiekan nimeltä ”Tie aamunkoittoon” ("Way to the Dawn"). Lopulta Riku saa Ansem Viisan laitteen avulla oikean ulkomuotonsa takaisin ja auttaa Soraa tuhoamaan Xemnasin, Xehanortin Nobodyn. "in" mukaan hän alun perin sai kykynsä avainmiekan käyttöön Terralta.


text: "ssa" Riku ja Sora ottavat osaa "Mestaruuden merkin" ("Mark of Mastery") kokeeseen tullakseen avainmiekkamestareiksi ja voidakseen kohdata Xehanortin. Suorittaakseen kokeen he joutuvat vapauttamaan Nukkuvia maailmoja. Pelastettuaan Soran Xehanortilta ja korjattuaan hänen sydämensä, Riku julistetaan avainmiekkamestariksi.


text: Yksi Tetsuya Nomuran pelisarjaa varten luoduista hahmoista. Kairi on pelin päähenkilön, Soran, yksi parhaista ystävistä ja yksi Sydänten Prinsessoista ("Princesses of Hearts"). Kairin nimen alku tulee japanilaisesta ”merta” tarkoittavasta sanasta. Kairin englanninkielisen äänen teki "Kingdom Heartsissa", "Kingdom Hearts II":ssa ja "Birth by Sleepissä" Hayden Panettiere sekä "Chain of Memoriesissa", "358/2 Daysissä", "Kingdom Hearts III":ssa ja "HD 2.8 Final Chapter Prologuen" lisätarinassa "Kingdom Hearts 0.2: Birth by Sleep – A Fragmentary Passage" Alyson Stoner. Japaninkielisen äänen tekee Risa Uchida.


text: Kairi ilmestyi muutama vuosi "Kingdom Heartsin" alkua aikaisemmin Soran ja Rikun kotimaailmaan, Kohtalon Saarille ("Destiny Islands"). Sydämettömien tuhottua Saaret, hän vajoaa syvään uneen ja hänen sydämensä päätyy Soran haltuun. Saatuaan selville Kairin olevan yksi Sydänten Prinsessa, Sora uhraa oman sydämensä palauttaakseen Kairin sydämen. Kairi puolestaan palauttaa Soran Sydämettömästä taas ihmiseksi. "Ansemin" tuhouduttua, Kairi palaa takaisin kotisaarelleen odottamaan Soran ja Rikun paluuta.


text: "Chain of Memoriesissa" hänen Nobodynsa, Naminé, oli muuntanut Soran muistoja asettamalla itsensä niihin Kairin tilalle saaden Kairin menettämään kaikki muistonsa Sorasta. "Kingdom Hearts II":ssa Kairin muistot Sorasta alkavat palata. Mutta Axel yrittää kaapata hänet houkutellakseen Soran paikalle. Aluksi Kairi pakenee Axelilta, mutta Saïx kaappaa hänet uudelleen ja sulkee vankityrmään Maailmaan Jota Ei Koskaan ollut ("The World That Never Was"). Naminén avulla Kairi kuitenkin pääsee karkuun ja hän saa Rikulta Avainmiekan nimeltä "Kohtalon halaus" ("Destiny's Embrace").


text: Kairin menneisyys oli hämärän peitossa, mutta "Birth by Sleepin" myötä ilmenee, että hän oli alun perin kotoisin Radiant Gardenista ja että hän vahingossa saanut Aqualta kyvyn käyttää avainmiekkaa. Aqua oli kuitenkin tarkoituksella langettanut Kairiin loitsun, jonka vaikutuksesta Kairi siirtyi Kohtalon saarille, kun Sydämettömien hyökkäys muutti Radiant Gardenin Hollow Bastioniksi.


text: "Dream Drop Distancen" lopussa Riku tuo Kairin Yen Sidin torniin, jotta tämä voisi oppia lisää avainmiekan käytöstä ja ottaa osaa taisteluun Xehanortia vastaan.


text: Disney-linnan ("Disney Castle") ja sitä ympäröivän Disney-kaupungin ("Disney Town") kuningas. Englanninkielisenä äänenä hänellä oli "Kingdom Heartsista" "358/2 Daysiin" asti Wayne Allwine ja myöhemmin Bret Iwan. Japaninkielisenä äänenä on Takashi Aoyagi.


text: "Kingdom Heartsin" alussa Mikki on lähtenyt pysäyttämään Sydämettömien uhkaa, ja jättänyt Akulle ja Hessulle viestin, jossa heitä neuvotaan etsimään ja suojelemaan avainmiekan käyttäjää. Matkan aikana Mikki löytää Pimeyden maailmasta avainmiekan nimeltä "Valtakunnan avain D" ("Kingdom Key D"), jolla hän auttaa Soraa sulkemaan oven Valtakunnan Sydänten luokse. "Chain of Memoriesissa" hän auttaa Rikua taistelussa tämän sydäntä uhkaavaa "Ansemia" vastaan. "Kingdom Hearts II":ssa hän pyrki selvittämään Organisaatio XIII:n suunnitelmat, ennen kuin liittyi auttamaan Soraa. Pelissä on mahdollista käyttää Mikkiä pelihahmona, mikäli Soran energiamittari tyhjenee. Xemnasin kukistuttua, hän palaa omaan maailmaansa vain saadakseen "Kingdom Hearts codedissa" selville Terran, Aquan ja Ventusin kohtalot ja pyytääkseen Soraa auttamaan heitä. Mikki alun perin tunsi heidät "Birth by Sleepin" tapahtumien kautta, jolloin hän itse oli vielä Yen Sidin oppilas ja käytti avainmiekkaa nimeltä "Tähden etsijä" ("Star Seeker").


text: Aku Ankka on Kuningas Mikin hovitaikuri, jolla on matala temperamentti ja joka on toinen Soran kumppaneista pelisarjan tapahtumien aikana. Aluksi Aku vain teeskentelisi auttavansa Soraa tämän ystävien etsinnässä, koska piti kuninkaan löytymistä tärkeämpänä. Mutta alkaa pitää Soraa lopulta ystävänään. "Chain of Memoriesin" lopussa hänet vaivutetaan Soran ja Hessun mukana uneen vuodeksi. Herättyään "Kingdom Hearts II":ssa he jatkavat taistelua Sydämettömiä vastaan saaden vastaansa myös Nobodyja ja Organisaatio XIII:n. Akun englanninkielinen ääni on Tony Anselmo ja japaninkielinen ääni Kōichi Yamadera.


text: Hessu on Kuningas Mikin kapteeni ja toinen Soran kumppaneista pelisarjan tapahtumien aikana. Hessu inhoaa aseita ja käyttää niiden sijasta kilpeä. Hessulla on Disney-piirrettyjen versionsa tavoin kömpelö, mutta optimistinen luonne. "Chain of Memoriesin" lopussa hänet vaivutetaan Soran ja Hessun mukana uneen vuodeksi. Herättyään "Kingdom Hearts II":ssa he jatkavat taistelua Sydämettömiä vastaan saaden vastaansa myös Nobodyja ja Organisaatio XIII:n. Hessun englanninkielinen ääni on Bill Farmer ja japaninkielinen ääni Yū Shimaka.


text: Soran Nobody, joka syntyi Soran muututtua väliaikaisesti Sydämettömäksi "Kingdom Heartsin" aikana. Roxasin nimi on anagrammi Soran nimestä ja X-kirjaimesta. Hän on pelattava hahmo "Kingdom Hearts II:n" alussa, jossa hän elää muistinsa menettäneenä DiZin luomassa Twilight Townin virtuaalisessa kopiossa. Lopulta Roxas yhdistyy takaisin Soraan. Roxasin englanninkielinen ääni on Jesse McCartney ja japaninkielinen ääni Kōki Uchiyama.


text: Yksi Tetsuya Nomuran pelisarjaa varten luoduista hahmoista. Terra on myös yksi "Birth by Sleepin" kolmesta päähenkilöstä. Hän käyttää pääosin avainmiekkaa "Maanravistaja" ("Earthshaker"). Hänen nimensä tulee latinalaisesta "maata" tarkoittavasta sanasta. Terra on Aquan ja Ventusin ohella yksi mestari Eraqusin oppilaista. Hänen sydämessään elää kuitenkin vahvaa pimeyttä ja siksi hän ei läpäissyt Mestaruuden merkkiä. Xehanort manipuloi häntä ja houkuttelee hänet käyttämään pimeyttä. Lopulta Terrasta tulee Xehanortille uusi ruumis ja siten syntyi Xehanortin inkarnaatio, josta tuli Ansem Viisaan oppilas.


text: Terran englanninkielinen ääni on Jason Dohring ja japaninkielinen ääni Ryōtarō Okiyau.


text: Yksi Tetsuya Nomuran pelisarjaa varten luoduista hahmoista. Ventus, ystävien kesken, Ven, on myös yksi "Birth by Sleepin" kolmesta päähenkilöstä. Hän käyttää pääosin avainmiekkaa "Itsepäinen tuuli" ("Wayward Wind"). Hänen nimensä tulee latinalaisesta "tuulta" tarkoittavasta sanasta. Hän on ulkonäöltään aivan Roxasin näköinen. Xehanort poisti hänestä pimeyden ja lähetti hänet Eraqusin oppilaaksi, jotta häntä voisi myöhemmin käyttää χ-miekan ("χ-blade") luomiseen. Hän uhraa oman sydämensä estääkseen χ-miekan valmistumisen ja vaipuu uneen. Aqua jättää hänen ruumiinsa Lähdon maahan ("Land of Departure") ja muuttaa sen Unholan linnaksi. Ventusin sydän puolestaan piiloutuu Soran sisään.


text: Ventusin englanninkielinen ääni on Jesse McCartney ja japaninkielinen ääni Kōki Uchiyama.


text: Yksi Tetsuya Nomuran pelisarjaa varten luoduista hahmoista. Aqua on myös yksi alkuperäisistä sarjaan luoduista hahmoista ja yksi "Birth by Sleepin" kolmesta päähenkilöstä. Hän käyttää pääosin avainmiekkaa nimeltä "Sademäärä" ("Rainfell"). Hänen nimensä tulee latinalaisesta "vettä" tarkoittavasta sanasta. Hän on "Birth by Sleepin" pääprotagonisteista ainut, joka on tullut avainmiekkamestariksi. Eraqus antoi hänelle tehtäväkseen pitää Terra silmällä ja palautta Ventus takaisin kotiin. Hän päätyi lopulta vangiksi Pimeyden maailmaan.


text: Aquan englanninkielinen ääni on Willa Holland ja japaninkielinen ääni Megumi Toyoguchi.


text: Yksi Tetsuya Nomuran pelisarjaa varten luoduista hahmoista ja koko sarjan päävihollinen. Xehanortin nimi on anargrammi kirjaimesta X sekä sanoista "No Heart" ja "Another". Hän on "Kingdom Hearts" -pelisarjan päävihollinen.


text: Mestari Xehanort on iäkäs avainmiekkamestari, jonka mielestä valo on liian arvostettua ja pimeys liian hyljeksittyä. Hän opetteli avainmiekan käyttöä samaan aikaan Eraqusin kanssa ja käyttää avainmiekkaa, joka on peräisin muinaisen Avainmiekkasodan ajoilta. Tultuaan mestariksi, hän alkoi matkustella ja hänelle tuli pakkomielle selvittää Avainmiekkasodan salaisuudet sekä uudelleenluoda χ-miekka kutsumaan takaisin Valtakunnan Sydämet ("Kingdom Hearts") ja hallitakseen niitä mielensä mukaan. Hän otti alun perin Ventusin oppilaakseen, jotta voisi pidentää omaa elämäänsä. Mutta Ventusin kyvyttömyys käyttää pimeyttä, pakotti hänet eristämään pimeyden pojasta sekä luomaan Vanitasin. Xehanort valitsi uudeksi pelinappulaksi suunnitelmaansa Terran. "Birth by Sleepissä" Xehanort pani toimeen useat juonensa. Hän yritti saada Ventusin ja Vanitasin yhdistymään takaisin toisiinsa luodakseen χ-miekan, antoi Pahattarelle tehtävän kerätä kaikki seitsemän Sydänten Prinsessaa sekä avasi Terran sydämen pimeydelle ja siirsi sydämensä tämän ruumiiseen saadakseen uuden kehon. "Dream Drop Distancessa" Ansemin ja Xemnasin tuhon johdosta mestari Xehanort palautuu entiselleen. Epäonnistuttuaan tekemään Sorasta kolmannentoista kuorensa, hän vetäytyy valmistelemaan χ-miekan luomista. Mestari Xehanortin englanninkielinen ääni "Birth by Sleepistä" "Dream Drop Distanceen" asti oli Leonard Nimoy japaninkielinen ääni Chikao Ōtsuka. "Kingdom Hearts III":ssa Xehanortin englanninkielinen ääni on Rutger Hauer ja japaninkielinen ääni Akio Ōtsuka.


text: Terra-Xehanort on Xehanortin inkarnaatio, joka syntyi mestari Xehanortin siirtäessä sydämensä Terran ruumiiseen. Hän kantaa mestari Xehanortin Avainmiekkaa ja hänellä on apunaan symbiootti nimeltä Vartija ("Guardian"), jota hänen oma Sydämettömänsä käytti myös. Terra-Xehanort hävisi Terran sielun ohjaamalle haarniskalle, mutta kohtasi myöhemmin Radiant Gardenissa Aquan. Sitten Ansem Viisas ja Braig löytävät hänet muistinsa menettäneenä. Ennen "Kingdom Heartsin" ja "Kingdom Hearts II:n" tapahtumia "Xehanortista" tulee Ansemin ylin oppipoika ja hänellä oli palava halu saada selville tietoa sydämistä ja löytää kadonneet muistonsa. Lopulta hän varastaa opettajansa nimen ja irrottaa oman sydämensä jakautuakseen Sydämettömäksi nimeltä "Ansem" ja Nobodyksi nimeltä Xemnas. Vaikka Ansemin ja Xemnasin tuho johtivat mestari Xehanoritn paluuseen, Terra-Xehanortin kohtalo on jänyt epäselväksi.


text: Xehanortin nuorempi versio (ajalta, jolloin hän ei vielä kyennyt matkustamaan maailmojen välillä) oli saanut menneisyyteen matkustaneelta "Ansemilta" kyvyn matkustaa ajasta toiseen ja sai tehtäväkseen koota tulevaisuuden minänsä muista inkarnaatioista Todellisen Organisaatio XIII:n (Kolmetoista pimeyden etsijää). Nuori Xehanort käyttää aseinaan omia versioitaan Xemnasin eteerisistä teristä ("Ethereal Blades"). "Dream Drop Distancessa" Sora ja Riku kohtaavat nuoren Xehanortin useaan otteeseen Unen maailmassa. Kun yritys tehdä Rikusta hänen "viimeinen" kuorensa epäonnistui tämän pimeyttä vastaan muodostuneen vastustuskyvyn johdosta, nuori Xehanort houkuttelee Soran unimaiseen versioon Maailmasta jota ei koskaan ollut käyttääkseen hyväksi Soran kokemattomuuta pimeydelle altistumisen suhteen. Vaikka yritys epäonnistuu ja kaikki Xehanortin inkarnaatiot vetäytyivät kukin omiin aikoihinsa menettäen muistonsa tapahtumista Nukkuvissa maailmoissa, nuori Xehanort oli varmistanut tulevaisuutensa: varttumisen mestari Xehanortiksi.


text: Terra-Xehanortin englanninkielinen ääni on Richard Epcar ja japaninkielinen ääni on Akio Ōtsuka. "Birth by Sleepissä" nuoren Xehanortin englanninkielinen ääni on David Gallagher ja japaninkielinen ääni Mamoru Miyano. "Dream Drop Distancessa" ja "Kingdom Hearts III":ssa nuoren Xehanortin englanninkielinen ääni on Ben Diskin ja japaninkielinen ääni Takanori Okuda.


text: ”Ansem, Pimeyden Etsijä” (tai lyhyesti ”Ansem”) on Xehanortin Sydämetön, joka oli varastanut oman opettajansa etunimen. Hän hallitsee todellisen minänsä tavoin Vartijaksi kutsuttua symbioottia. ”Ansem” on alkuperäisen "Kingdom Heartsin" sekä "Chain of Memoriesin" ”Reverse/Rebirth” -tarinan päävihollinen. ”Ansemin” englanninkielinen ääni "Kingdom Heartsissa" ja "Chain of Memoriesin" alkuperäisversiossa Billy Zane ja myöhemmissä peleissä Richard Epcar. Japaninkielinen ääni on Akio Ōtsuka.


text: "Kingdom Heartsissa" ”Ansem” seurasi vierestä, kun Pahatar keräsi Sydänten Prinsessoja. Pahattaren tehtyä tehtävänsä, hän ottaa valtaansa Rikun ruumiin ja taistelee Soraa vastaan Maailmanlopuksi ("End of the World") kutsutussa paikassa, joka koostui Sydämettömien tuhoamista maailmoista. ”Ansem” yritti päästä käsiksi Valtakunnan Sydämiin, mutta sitten niiden valo tuhosi hänet ja palautti tuhoutuneet maailmat entiselleen. "Chain of Memoriesissa" paljastuu että hän elää yhä yrittäen jälleen vallata Rikun ruumiin. Riku kuitenkin lopulta tuhoaa hänet.


text: "Dream Drop Distancessa" nuori Xehanort oli tuonut ”Ansemin” menneisyydestä osaksi uutta Organisaatiota ja taistelemaan Nukkuvissa maailmoissa Rikua vastaan. Lisäksi paljastui, että ”Ansem” pyrki alun perin käyttämään Sydänten Prinsessoja χ-miekan luomiseen tarvittavana seitsemänä valona.


text: Xemnas on Xehanortin Nobody ja Organisaatio XIII:n johtaja. Hän on "Kingdom Hearts II:n" sekä "358/2 Daysin" päävihollinen. Hänen nimensä on angrammi nimestä Ansem ja kirjaimesta X. Hän hallitsee pääosin Noidiksi ("Sorcerers") kutsuttuja Nobodyja, käyttää aseinaan tyhjyyden voimia tekä valonsäteistä koostuvia eteerisiä teriä. Xemnasin englanninkielinen ääni on Paul St. Peter ja japaninkielinen ääni Norio Wakamoto.


text: Xemnas pyrki luomaan omat versionsa Valtakunnan Sydämistä käyttämällä Soran tuhoamien Sydämettömien jälkeensä jättämiä sydämiä. Sora ja Riku kuitenkin tuhoavat muut Organisaation jäsenet ja Ansem Viisas yrittää muuttaa keinotekoiset Valtakunnan Sydämet dataksi, mutta koneensa ylikuormittumisen seurauksena ne vain vaurioituvat ja Ansem joutuu uudelleen vangiksi Pimeyden Maailmaan. Xemnas imee jäljelle jääneiden sydänten voimat ja taistelee useasti Soraa ja kumppaneita vastaan. Lopulta muista erilleen joutuneet Sora ja Riku tuhoavat hänet.


text: "Dream Drop Distancessa" nuori Xehanort oli tuonut Xemnasin menneisyydestä osaksi uutta Organisaatiota ja taistelemaan Nukkuvissa maailmoissa Soraa vastaan. Lisäksi paljastui, että Xemnas pyrki alun perin käyttämään Organisaatio XIII:n jäseniä χ-miekan luomiseen tarvittavana kolmenatoista pimeytenä.


text: Paha haltiatar "Prinsessa Ruususesta". Hän oli alun perin kotoisin Enchanted Dominionista. "Birth by Sleepin" aikoihin mestari Xehanort kertoi hänelle avainmiekoista ja Sydänten Prinsessoista. "Kingdom Heartsissa" hän keräsi muiden Disney-maailmojen vihollisia yhteen ja yritti saada haltuunsa Valtakunnan Sydänten voimat. Hän kukistui, kun Xehanortin Sydämettömän, ”Ansemin”, riivaama Riku avasi hänen sydämensä muuttaen hänet lohikäärmeeksi, jonka Sora voitti. "Kingdom Hearts II":ssa hän palaa ja yrittää Pekan avulla jatkaa pieleen menneitä suunnitelmiaan ja kostaa Soralle. Mutta yritykset epäonnistuivat joko Soran tai Xehanortin toimesta. Pahattaren englanninkielinen ääni on Susanne Blakeslee ja japaninkielinen ääni Toshiko Sawada.


text: Pahattaren oikea käsi. Ennen "Birth by Sleepin" tapahtumia hän oli höyrylaivan kapteeni Disney-kaupungissa. Mutta hän alkoi aiheuttaa ongelmia ja siksi kuningatar Minni karkotti hänet toiseen ulottuvuuteen. Mutta Pahatar vapautti Pekan sillä ehdolla, että tämä auttaisi häntä suunnitelmissaan. "Kingdom Hearts II":ssa Pekka matkusti Disney-maailmoissa joko pyytämässä paikallisia vihollisia Pahattaren puolelle tai muuttamassa heitä Sydämettömiksi. Pekan englanninkielinen ääni on Jim Cummings ja japaninkielinen ääni Tōru Ōhira.


text: Kolmentoista ihmismäisen ulkonäön ja ajattelutavan säilyttäneen Nobodyn muodostama ryhmä. Se perustivat Ansem Viisaan oppilaiden Nobodyt. Heidän tukikohtansa on Maailma jota ei koskaan ollut ("The World That Never Was"). Heidän jäsenensä saivat numeronsa liittymisjärjestyksensä mukaan. Jäsen I on Xehanortin Nobody, Xemnas.


text: Osa Organisaation jäsenistä teki esiintymisen jo pelissä "Chain of Memories". Loput tekivät esiintymisensä "Kingdom Hearts II":ssa, jossa paljastui myös heidän suunnitelmansa. Käyttää avainmiekalla tuhottujen Sydämettömien keräämiä sydämiä luodakseen omat versionsa Valtakunnan Sydämistä ja saada niiden kautta omat sydämet.


text: Ventusin sydämen pimeän puolen ruumiillistuma, jonka mestari Xehanort loi. Käyttää pääosin avainmiekkaa nimeltä Tyhjiövaihde ("Void Gear") ja on myös Perehtymättömien ("Unversed") lähde. Hänen nimensä tulee latinalaisesta sanasta "vanity", joka tarkoittaa ”tyhjyyttä”. Vanitasin englanninkielinen ääni on Haley Joel Osment ja japaninkielinen ääni Miyu Irino.


text: "Birth by Sleepissä" Vanitasin tarkoitus oli taistella Ventusta vastaan, jotta heidän valonsa ja pimeytensä yhdistyminen synnyttäisi χ-miekan. Hän houkutteli ensin Ventusin lähtemään Terran perään ja taistelemaan Perehtymättömiä vastaan. Hän yhdistyy Avainmiekkojen Hautausmaalla ("Keyblade Graveyard") Ventusin kanssa, mutta χ-miekka ei tullut aivan täysin valmiiksi. Vanitas joutuu fyysiseen taisteluun Aquan ja Mikin kanssa ja metafyysiseen taisteluun Ventusin kanssa. Lopulta Vanitas ja χ-miekka tuhoutuvat ja samalla Perehtymättömät lakkaavat olemasta. "Dream Drop Distancessa" Vanitas esiintyy kuvajaisena, kun Sora kohtaa nuoren Xehanortin La Cité des Clochesissa.


text: Braig on mestari Xehanortin kätyri sekä Terra-Xehanortin ohella toinen Ansem Viisaan oppilaista, jotka juonittelivat opettajansa selän takana. Hänen Nobodynsa, Xigbar, oli Organisaatio XIII:n jäsen II. Käyttää aseinaan Nobodynsa tavoin aseenaan Nuolipistooleja ("Gunarrows"). Braigin englanninkielinen ääni on James Patrick Stuart ja japaninkielinen ääni Hōchū Ōtsuka.


text: "Birth by Sleepissä" Braig havitteli itselleen omaa avainmiekkaa. Hän lavasti mestari Xehanortin kaappauksen ja menetti taistelussa Terraa vastaan toisen silmänsä. Hänen silmänsä oli muututtua keltaiseksi ja korvien suipoiksi hän kohtasi Ventusin ja Aquan Avainmiekkojen hautausmaalla. Paettuaan sieltä hän ja Ansem Viisas löysivät Terran ruumiiseen asettuneen ja muistinsa menettäneen Xehanortin, josta myös tuli Ansem Viisaan oppilas. Vuosi tämän jälkeen Xehanort poisti avainmiekallaan Braigin ja muiden Ansemin oppilaiden sydämet muuttaen heidät Sydämettömiksi ja luoden heidän Nobodynsa. "Kingdom Hearts HD 2.5 Remixin" salaisessa lopetuksessa hän oli palautunut entiselleen Xigbarin tuhoutumisen johdosta. Hän huomasi Terra-Xehanortin olevan poissa ja otti tajuttoman Isan mukaansa omaa suunnitelmaansa varten. Kun "Dream Drop Distancessa" Sora kohtasi osaksi mestari Xehanortin uutta Organisaatiota toiselta aikakaudelta tuodun Xigbarin, Xigbar selitti Soralle todellisen minänsä olleensa ”puoli-Xehanort” jo ennen Nobodyksi tuloa.


text: Isa oli alun perin Lean ystävä ja hänen Nobodynsa, Saïx, oli Organisaatio XIII:n jäsen VII. "Birth by Sleepissä" hän oli käytökseltään kypsempi kuin Lea, mutta piti heidän ystävyyttään tärkeämpänä kuin mitään muuta. Tämä ystävyys joutui koetukselle Lean Nobodyn, Axelin, ystävystyessä Roxasin kanssa. Isa oli tuntemattomalla hetkellä tullut Braigin tavoin myös ”puoli-Xehanortiksi” ja "Dream Drop Distancessa" kun Lea kohtasi yhden mestari Xehanortin uuden Organisaation jäsenistä, tämä paljastui toiselta aikakaudelta tuoduksi Saïxiksi. Isan englanninkielinen ääni on Kirk Thornton ja japaninkielinen ääni Ginpei Satō.


text: Samu Sirkka matkusti "Kingdom Heartsin" tapahtumista "Kingdom hearts II:n" tapahtumiin asti Soran, Akun ja Hessun mukana ja kirjasi ylös kaiken tiedon heidän kohtaamistaan henkilöistä sekä maailmoista, joissa he olivat käyneet. Hän oli alun perin kotoisin samasta maailmasta kuin Pinocchio ja Geppetto, jossa hän toimi Pinocchion omatuntona. Hän esiintyy peleissä vain harvoin, mutta "Chain of Memoriesissa" ja "Kingdom Hearts codedissa" hänellä on merkittävämpi rooli. Samun englanninkielinen ääni "Re:Chain of Memoriesiin" asti oli Eddie Carroll ja siitä eteenpäin Phil Snyder. Japaninkielinen ääni on Kaneta Kimotsuki.


text: Kairin Nobody, joka syntyi "Kingdom Heartsin" aikaan Kairin menetettyä sydämensä. Hänellä on kyky manipuolida Soran ja kaikkien häneen yhteydessä olevien henkilöiden muistoja. Siksi sanotaan "noidaksi". Naminén englanninkielinen ääni "Kingdom Hearts II":ssa on Brittany Snow ja muissa peleissä Meaghan Jette Martin. Japaninkielinen ääni on Iku Nakahara.


text: Naminé esiintyi ensin "Chain of Memoriesissa", jossa hän oli korvannut Kairin aseman Soran muistoissa. Kun Axel vapauttaa hänet, hän kertoo Soralle totuuden. Marluxian tuhouduttua, hän vaivuttaa Soran, Akun ja Hessun vuoden ajaksi uneen korjatakseen heidän muistonsa. Hän myös "Reverse/Rebirthissä" pelastaa Rikun Zexionilta ja auttaa tätä saamaan valonsa ja pimeytensä tasapainoon. "Kingdom Hearts II":ssa hän vierailee simuloidussa Twilight Townissa auttamassa Roxasia saamaan selville totuuden itsestään. DiZ määrää tämän jälkeen Rikua tuhoamaan Naminén, mutta Riku jättääkin Naminén Organisaation pettäneen Axelin käsiin. Kairin ollessa Organisaation tyrmissä, Naminé vapauttaa hänet. Myöhemmin hän tapaa Soran kautta jälleen Roxasin avaten protaalin, jonka kautta Sora ja hänen ystävänsä pääsisivät jälleen kotiin. Sen jälkeen hän yhdistyy lopullisesti takaisin Kairiin. "Kingdom Hearts codedissa" hänen digitaalinen kopionsa kertoo Mikille Soran yhteyksistä mm. Terraan, Ventukseen ja Aquaan.


text: Ansem Viisas ("Ansem the Wise") oli ennen Radiant Gardenin kunnioitettu tietäjä ja hallitsija. Hän teki tutkimusta liittyen sydänten toimintaan. Mutta huomattuaan sen lisänneen Sydämettömien määrää, hän päätti lopettaa tutkimukset, vastoin Xehanortin tahtoa. Xehanortin johdolla hänen oppilaansa pettivät hänet ja karkottivat hänet Tyhjyyden maailmaan, josta Ansem pääsi ennen pitkää Pimeyden maailmaan. Hän otti käyttöön vale-asun, jossa hän kutsui itseään nimellä DiZ (Darkness in Zero). Ansemin englanninkielinen ääni "Kingdom Hearts II":ssa ja "358/2 Daysissä" on Christopher Lee ja muissa peleissä Corey Burton. Japaninkielinen ääni on Genzō Wakayama.


text: "Chain of Memoriesissa" DiZ tapaa Rikun Unholan linnassa ja pyydettyään Rikun avukseen, hän pyytää Naminéa siirtämään uneen vaivutetut Sora, Aku ja Hessu Twilight Towniin, jossa he olisivat turvassa muistojensa palautumiseen asti. "358/2 Daysissä" hänet nähdään seuraamassa Naminén työtä. Kun palautus jää paikoilleen, DiZ pyytää Rikua etsimään Roxasin ja vangita tämä virtuaaliseen Twilight Towniin. "Kingdom Hearts II":ssa kun Naminé alkaa toimia omillaan ja Riku kieltäytyy auttamasta DiZin kostoaikeita Organisaatiota kohtaan, DiZ menettää kostonhalunsa ja alkaa katua tekojaan. Jonkin aikaa Soran heräämisen jälkeen, hän saapuu lopulta Maailmaan jota ei koskaan ollut, jossa hän paljastaa todellisen itsensä Mikille. Hän yrittää sulkea Organisaation luomat Valtakunnan Sydämet laitteensa sisään datan muodossa, mutta epäonnistuu. Laite räjähtää ja Ansem katoaa salaperäisesti. "Birth by Sleepin" salainen lopetus paljastaa laitteen räjähdyksen lähettäneen Ansemin toistamiseen Pimeyden maailmaan. Siellä hän tapaa Aquan ja kertoo tälle kaiken teoistaan sekä Sorasta. "Dream Drop Distancessa" Riku tapasi Soran unissa Ansemin digitaalisen kopion, joka kertoi kätkeneensä tutkimuksissaan käyttämänsä datan Soran sisään auttaakseen tätä pelastamaan ne, joihin tämän sydän on yhteydessä.


text: Yen Sid on velho, joka asuu Salaperäisessä tornissa ("Mysterious Tower") ja on Mikin entinen opettaja. Hänellä on paljon tietoa avainmiekoista ja niiden kyvyistä. Hän oli ennen mestari Eraqusin ja mestari Xehanortin ystävä. Vaikka hän ei ole enää avainmiekan käyttäjä, hänen viisautensa on toiminut arvokkaana tietona Terralle, Aqualle, Ventukselle, Soralle, Akulle ja Hessulle. Hän ilmoitti "Birth by Sleepissä" Eraqukselle Perehtymättömien ilmestymisestä ja "Kingdom Hearts II":ssa Soralle Sydämettömistä, Nobodyista ja Organisaatio XIII:sta. "Ansemin" ja Xemnasin tuhouduttua hän huomaa mestari Xehanortin tekevän paluuta ja pyytää Mikkiä kutsumaan Soran ja Rikun suorittamaan Mestaruuden merkkiä. Yen Sidin englanninkielinen ääni on Corey Burton ja japaninkielinen ääni Takashi Inagaki.


text: Nobody, joka luotiin Soran muistoista. Hänen nimensä on anagrammi kirjaimesta X ja "No.i":stä, jossa 'i' tarkoittaa imaginääriyksikköä. Ystävystyi Roxasin ja Axelin kanssa. Mutta saatuaan tietää kantavansa osaa Soralle kuuluvista muistoista, hän tuhosi itsensä ja vähitellen häntä koskevat muistot katosivat kaikkien paitsi Roxasin mielestä. Xionin englanninkielinen ääni "358/2 Daysissä" on Alyson Stoner ja myöhemmissä peleissä Hayden Panettiere. Japaninkielinen ääni on Risa Uchida.


text: Yksi Tetsuya Nomuran pelisarjaa varten luoduista hahmoista. Hänen nimensä on anagrammi sanasta "Square", joka on osa Square Enixin nimeä. Hän esiintyi "Birth by Sleepissä" yhtenä harvoissa vielä elävistä avainmiekkamestareista. Hän opiskeli avainmiekan käyttäjäksi kauan sitten mestari Xehanortin ohella. Hän tarkkailee valoa Lähdön Maasta käsin ja toimii sekä opettajana että isähahmona Terralle, Aqualle ja Ventukselle. Eraqusin englanninkielinen ääni on Mark Hamill ja japaninkielinen ääni Makio Inoue.


text: Eraquksella on vahva usko siitä, että pimeys on hävitettävä maailmoista täydellisesti ja siksi ei suostunut toteamaan Terraa Mestaruuden merkin läpäisijäksi tämän sydämessä olevan pimeyden takia. Hän myös kielsi Ventusta poistumasta Lähdön Maasta, peläten Xehanortin käyttävän häntä χ-miekan luomiseen. Hän lähetti Terran ja Aquan tuhoamaan Perehtymättömät ja etsimään kadonnut Mestari Xehanort. Hän käski Aquaa myös hakemaan kotiin Ventusin, joka oli karanut kotoa. Kun Ventus palaa kotiin, Eraqus huomaa pelkonsa osoittautuneen aiheelliseksi ja päättää estää Xehanortin aikeet tappamalla Ventusin. Mutta Terra saapuu paikalle ja estää sen. Eraqus haavoittuu taistelussa ja kuolee, kun Xehanort antaa hänelle viimeisen iskun. Hän jätti taakseen vain avainmiekkansa, Mestarivartijan ("Master Keeper"). Pelin salainen loppu kuitenkin paljastaa Eraqusin piilottaneen sydämensä Terran sisään antaakseen hänelle voimaa vastustaa Xehanortia tämän otettua Terran ruumis valtaansa.


text: Lea on Organisaatio XIII:n jäsenen VIII, Axelin, todellinen minä. "Birth by Sleepissä" hän ja Isa tapasivat Ventusin Radiant Gardenissa. Varmistakseen olevansa kuolematon ihmisten mielissä, Lealla on tapana kysyä esittäytymisensä jälkeen: "Saitko sen muistiin?" (""Got it memorized?""). Hänen Nobodynsa Axel käytti samaa hokemaa. "Dream Drop Distancessa" Lea palautui ihmiseksi "Kingdom Hearts II":ssa tapahtuneen Axelin kuoleman johdosta. Hänestä tulee Soran liittolainen ja pelastaa tämän tulemasta osaksi mestari Xehanortin uutta Organisaatiota. Pelin lopussa Lea paljastuu tulleensa avainmiekan käyttäjäksi.


text: Lean englanninkielinen ääni on Quinton Flynn ja japaninkielinen ääni Keiji Fujiwara.


text: Dilan on Organisaatio XIII:n jäsenen III, Xaldinin, todellinen minä. "Birth by Sleepissä" hän oli toinen Ansem Viisaan palatsin vartijoista. Hän palautui "Dream Drop Distancessa" entiselleen Xaldinin tuhoutumisen johdosta. Dilanin englanninkielinen ääni on David Dayan Fisher ja japaninkielinen ääni Yōsuke Akimoto.


text: Even on Organisaatio XIII:n jäsenen IV, Vexenin, todellinen minä. "Birth by Sleepissä" hän oli yksi Ansem Viisaan tiedemiehistä. Hän palautui "Dream Drop Distancessa" entiselleen Vexenin tuhoutumisen johdosta. Evenin englanninkielinen ääni on Derek Stephen Prince ja japaninkielinen ääni Nachi Nozawa.


text: Aeleus on Organisaatio XIII:n jäsenen V, Lexaeusin, todellinen minä. "Birth by Sleepissä" hän oli toinen Ansem Viisaan palatsin vartijoista. Hän palautui "Dream Drop Distancessa" entiselleen Lexaeusin tuhoutumisen johdosta. Aeleusin englanninkielinen ääni on Dave Boat ja japaninkielinen ääni Fumihiko Tachiki.


text: Ienzo on Organisaatio XIII:n jäsenen VI, Zexionin, todellinen minä. "Birth by Sleepin" aikaan hän oli hiljainen poika, jonka Ansem Viisas oli adoptoinut tämän vanhempien kuoltua. Hän palautui "Dream Drop Distancessa" aikuiseksi kasvaneena entiselleen Zexionin tuhoutumisen johdosta. Ienzon englanninkielinen ääni on Vince Corazza ja japaninkielinen ääni Akira Ishida.


title: Kosmotras

text: Kosmotras (venäjäksi ЗАО Международная космическая компания “Космотрас”) on vuonna 1997 perustettu rakettitekniikkayhtiö. Se on venäläis-ukrainalais-kazakstanilainen yhteisyritys. Se myy Dnepr-kantoraketteja, joita se kehittää START-ydinaseriisuntasopimuksen mukaan romutettaviksi tuomituista R-36 eli SS-19-ohjuksista. Se tekee laukaisuja Baikonurin kosmodromilta ja Jasnystä. Vuoden 2010 lopulla Venäjällä alettiin puhua siitä, että Dnepr-laukaisut lopetetaan, joka merkitsisi parin laukaisun peruuntumista vuonna 2011 ja sitä, että mahdollisesti 70-80 laukaisua pitää tehdä jollain muulla kantoraketilla seuraavien 20 vuoden aikana. Iridium Next on vuonna 2011 pohtinut Dneprin käyttöä Falcon 9-raketin vararakettina.


title: Kosmotras

text: Kosmotrasin omistus


title: Idänplataani

text: Idänplataani ("Platanus orientalis") on plataanikasveihin kuuluva kesävihanta puulaji. Se voi kasvaa 30 metriä korkeaksi, ja sitä tavataan Kaakkois-Euroopassa ja Länsi-Aasiassa.


title: Idänplataani

text: Idänplataani on nopeakasvuinen puu, joka voi kasvaa 30 metriä korkeaksi. Puun muoto vaihtelee. Joskus se voi kasvaa yhdestä korkeasta rungosta, mutta yleensä runko haarautuu melko matalalta, jolloin siinä ei ole selvää huippuoksaa.


title: Idänplataani

text: Lajin lehdet ovat 5–7-halkoiset, ja liuskat ovat huomattavasti leveyttään pidempiä. Lehdet ovat usein keskivihreät mutta joskus myös keltavihreät. Lehtien alapinnat ovat haaleamman väriset. Syksyisin monien yksilöiden lehdet muuttuvat vaaleanvioleteiksi. Laji kukkii toukokuussa, ja siemenet kypsyvät lokakuulta helmikuulle. Kukat ovat yksikotisia, eli ne ovat joko koiras- tai naaraspuoleisia. Samassa kasvissa voi kuitenkin olla sekä koiras- että naaraskukkia.


title: Idänplataani

text: Idänplataania tavataan alueella Välimeren länsiosista Lähi-itään ja Keski-Aasiaan. Kasvi tarvitsee kasvupaikaksi kostean alustan, sillä se tarvitsee kosteutta myös kuivanakautena. Lajia pidetään uhanalaisena osassa levinneisyysaluettaan keinokastelusta johtuvien veden virtauksen muutosten takia ja maanviljelyn leviämisen takia. Erityisesti levinneisyytensä itäosissa Uzbekistanissa ja Tadžikistanissa se on harvinainen.


title: Näsilinna

text: Näsilinna on uusbarokkinen palatsi Tampereen Näsikalliolla. Sen rakennutti Finlaysonin pietarilaislähtöisen patruunan Wilhelm von Nottbeckin poika Peter von Nottbeck. Vuonna 1898 valmistuneen palatsin alkuperäinen nimi oli Milavida. Rakennuksen suunnitteli arkkitehti Karl August Wrede. Nimen Milavida merkitys ja historia ei ole tiedossa.


title: Näsilinna

text: Alkuperäinen Milavida, jossa Nottbeckin perhe asui, oli puurakenteinen huvila Näsikallion vieressä. Koko perhe ei kuitenkaan ehtinyt uudessa Milavidassa asua; vain lapset asuivat siellä pari vuotta palvelijoiden kanssa. Peterin vaimo Olga von Nottbeck kuoli ollessaan synnyttämässä kaksosia Baden-Badenissa lokakuussa 1898, ja puoli vuotta myöhemmin Peter itse kuoli umpisuolileikkauksen jälkeen pariisilaisessa sairaalassa. Lasten holhoojaksi määrätty Edvard von Nottbeck myi palatsin Tampereen kaupungille vuonna 1905..


title: Näsilinna

text: Kaupunki muutti palatsin nimen Näsilinnaksi, ja siihen avattiin vuonna 1908 Hämeen museo, jonka ensimmäinen museonhoitaja oli Gabriel Engberg. Engberg myös asui Näsilinnassa. Sisällissodan aikana vuonna 1918 Näsilinnassa toimi Punaisen ristin sairaala sekä punaisten tukikohta ja rakennus kärsi sodassa pahoja vaurioita. Tampereen taistelun aikana Näsilinna vaihtoi 3.–4. huhtikuuta omistajaa kolme kertaa. Rakennukseen osui noin 4 000 ammusta. Toisen maailmansodan aikana rakennuksessa asui ilmatorjuntajoukkoja sekä Porin radan siltavartijat.


title: Näsilinna

text: Hämeen museona palatsi toimi vuosina 1908–1997. Vuodesta 1998 lähtien rakennus oli 17 vuotta suljettuna tyhjillään odottamassa remonttia.


title: Näsilinna

text: Näsilinna kunnostettiin vuosina 2013–2015. Hankkeen kokonaiskustannukset olivat viisi miljoonaa euroa. Ensimmäisen kerroksen salit palautettiin alkuperäisen von Nottbeckin hengen mukaisiksi ja niihin tehtiin ravintola saleineen, aulakahvila ja museon vastaanottotilat. Toisessa kerroksessa säilytettiin 1950-luvulta peräisin ollut huonejako. Tämän kerroksen sai käyttöönsä Museo Milavidan näyttelytilat.


title: Näsilinna

text: Museo Milavida on vuonna 2015 Näsilinnaan perustettu museo, jossa on esillä aina kaksi eri tahtiin vaihtuvaa näyttelyä. Näyttelyt tehdään pääosin Tampereen museoiden omista kokoelmista, ja niissä on aina esillä jollakin tavoin Näsilinnan, von Nottbeck -suvun ja Hämeen museon historia.


title: Näsilinna

text: Alkuperäinen Milavida oli vuonna 1860 valmistunut Wilhelm von Nottbeckin rakennuttama puuhuvila, joka sijaitsi Näsipuistossa nykyisen Näsijärvenkadun päässä. Se siirtyi Tampereen kaupungin omaisuudeksi vuonna 1905, jolloin se vuokrattiin kauppias Raittiselle. Hän avasi siellä ravintolan ja täysihoitolan vuonna 1906. Huvila paloi pahoin heinäkuussa 1913, minkä jälkeen se purettiin. Huvilasta on jäljellä enää kaksihuoneinen 35 neliömetrin kokoinen maakellari, jonka sisäänkäynti on rakennettu koristeellisesti punatiilestä. Maakellari on yksi Tampereen Adoptoi monumentti -kohteista, ja se kunnostettiin vuonna 2016. Kunnostetun kellarin avajaiset ovat kesällä 2017.


title: Plants vs. Zombies

text: Plants vs. Zombies on PopCap Gamesin kehittämä ja julkaisema tornipuolustuspeli, joka julkaistiin ensimmäisen kerran vuonna 2009. Vuonna 2013 pelille julkaistiin jatko-osa "" ja vuonna 2014 jatko-osa "Plants vs Zombies Garden Warfare".


title: Plants vs. Zombies

text: Pelaajan tehtävänä on torjua zombilauman hyökkäys istuttamalla erilaisia kasveja. Pelialue on rajattu viiteen tai kuuteen (alussa 1–3) kaistaleeseen, joita pitkin zombit kävelevät kohti pelaajan taloa. Istutettavilla kasveilla on erilaisia hyökkäys- ja puolustusominaisuuksia, kuten herneiden sylkemistä tai hidasteena toimimista. Kussakin erässä käytettävät kasvit valitaan erän alussa, ja pelin aikana kerätään auringonvalopisteitä, jotka mahdollistavat kasvien istuttamisen. Myös zombeilla on erilaisia ominaisuuksia: tavalliset zombit ovat erittäin hitaita, mutta jotkut ovat suojautuneet iskuilta tai ovat aseistautuneet.


title: Plants vs. Zombies

text: Mikäli zombit pääsevät taloon, peli loppuu. Viimeisenä suojakeinona pelaajalla on ruohonleikkureita, jotka tuhoavat kaikki kaistaleella olevat zombit, mutta niitä voi käyttää vain kerran kaistaletta kohti. Pelialueet muuttuvat, kun pelissä edistytään. Peleissä voi avata Almanakan (kirja jossa on tietoa zombeista ja kasveista), kaupan, puutarhan ja uusia minipelejä. Puutarhaan voi ostaa viisaudenpuun, joka kertoo salaisuuksia.


title: Ini Kamoze

text: Cecil Campbell (s. 9. lokakuuta 1957 Port Maria, Jamaika), tunnetaan paremmin taiteilijanimellään Ini Kamoze, on jamaikalainen reggaemuusikko. Hänet tunnetaan parhaiten hänen vuonna 1994 ilmestyneestä hittikappaleestaan "Here Comes the Hotstepper", joka nousi Yhdysvaltain Billboard Hot 100 -listan kärkeen. Hän sai myös suosiota, kun hänen kappalettaan "World a music" samplattiin reggaeartisti Damian Marleyn kappaleessa "Welcome to Jamrock".


title: Peter Jacobson

text: Peter Jacobson (s. 1965) on yhdysvaltalainen näyttelijä. Hän on näytellyt esimerkiksi Housessa. Hänellä on myös ollut pienet roolit televisiosarjoissa Kylmä rinki ja CSI: Miami


title: Mulatu Astatke

text: Mulatu Astatke (s. 1943 Jimma, Etiopia, nimi kirjoitettuna ranskaksi Mulatu Astatqé ja amharaksi ሙላቱ አስታጥቄ) on etiopialaissyntyinen muusikko ja säveltäjä. Hänen musiikkinsa on ns. ethio-jazzia. Astatken musiikkia on kuultu mm. vuonna 2005 ensi-iltansa saaneessa elokuvassa Broken Flowers.


title: Team WWE

text:
Team WWE on showpainijoukkue joka perustettiin Nexus-ryhmää vastaan. Joukkueeseen kuului John Cena, R-Truth, Chris Jericho, Edge, John Morrison, Bret Hart sekä Daniel Bryan joka tuli viime hetkellä The Mizin tilalle.
Joukkue voitti Summerslam 2010 tapahtumassa Team Nexuksen kun John Cena teki Wade Barrettille STF luovutusliikkeen.


title: 45 Grave

text: 45 Grave on yhdysvaltalainen vuonna 1979 perustettu punk rock -yhtye Los Angelesista. Se oli yksi ensimmäisista yhtyeistä, jotka yhdistivät punkin ja kauhuaiheiset sanoitukset. Alkuperäinen yhtye hajosi vuonna 1985, mutta vokalisti Dinah Cancer elvytti yhtyeen vuonna 1989.


title: All In Your Name

text: All In Your Name on sodanvastainen kappale Bee Gees -tähti Barry Gibbilta ja poptähti Michael Jacksonilta, joka äänitettiin vuonna 2002. Kappaleen oli tarkoitus päätyä albumille, jota Jackson työsti vuonna 2003, mutta albumia ei koskaan julkaistu. Gibb julkaisi kappaleen digitaalisena singlenä 25. kesäkuuta 2011 Jacksonin kuoleman toisen vuosipäivän kunniaksi. Gibb on ilmoittanut verkkosivuillaan, että kappaleesta julkaistaan myös musiikkivideo.


title: All In Your Name

text: Digitaalinen single


title: Sirkka-Liisa Hahmo

text: Sirkka-Liisa Hahmo (s. 14. syyskuuta 1941 Pirkkala) on suomalainen kielitieteilijä. Hahmo opiskeli Tampereen yliopistossa ja valmistui 1968. Hän lähti Groningenin yliopistoon vuonna 1970 ja toimi siellä suomen kielen opettaja-tutkijana fennougristiikan laitoksessa vuoteen 2000 asti. Hahmo väitteli tohtoriksi Groningenissa 1994 ja hänet valittiin fennistiikan professoriksi Saksan Greifswaldin yliopistoon vuonna 2000. Hän jäi professorin virasta eläkkeelle vuonna 2008. Hahmon erityisaloja ovat olleet historiallinen morfologia, etymologia ja lainasanatutkimus.


title: GB Railways

text: GB Railways oli brittiläinen raideliikenneyhtiö, jonka perustivat Michael Schabas, Jeremy Long, Jim Morgan ja Max Steinkopf vuonna 1995. GB Railways omisti 20 % Railway Holdings Limited -yhtiöstä, joka omisti GB Railways Eesti AS:n. Tämä puolestaan osti viroisen rautatieyhtiö Edelaraudteen vuonna 2000, kun se yksityistettiin.


title: GB Railways

text: FirstGroup Plc osti GB Railwaysin vuonna 2003.


title: Planetaariset tunnit

text: Planetaariset tunnit on muinainen järjestelmä, jolla kuvattiin aikaa päivästä tai yöstä. Päivän tunnit saatiin jakamalla auringon nousun ja laskun välinen aika kahteentoista osaan. Yö auringon laskusta sen nousuun jaettiin myös kahteentoista osaan. Tämä tapa jakaa tunnit tuli Egyptistä.


title: Planetaariset tunnit

text: Päivän ensimmäinen tunti nimettiin kyseistä viikonpäivää hallitsevan planeetan mukaan. Maanantai - Kuu, Tiistai - Mars, Keskiviikko - Merkurius, Torstai - Jupiter, Perjantai - Venus, Lauantai - Saturnus, Sunnuntai - Aurinko. Seitsemän planeetan listaa toistettiin seuraaville tunneille järjestyksessä Saturnus, Jupiter, Mars, Aurinko, Venus, Merkurius ja Kuu seuraavaan auringon nousuun saakka.


title: Planetaariset tunnit

text: Planetaarisia tunteja käytettiin keskiaikaisissa grimoireissa tavallisesti kertomaan ajankohtaa, milloin joku asia piti tehdä. Esimerkiksi "Saturnuksen päivänä ja tuntina" tarkoitti lauantaina auringon noustessa.


title: Sonic Generations

text: Sonic Generations on tasohyppelypeli Sonic the Hedgehog -pelisarjassa. Se on Segan maskotin Sonic the Hedgehogin 20-vuotistaipaleen juhlistava peli. Peli yhdistelee klassista kaksiulotteista sekä modernia, 3D-tasohyppelyä. Peli sijoittuu Sonic-pelisarjan alueille ja sisältää paljon viittauksia edellisiin osiin. Japanissa peli julkaistiin Xbox 360- ja PlayStation 3 -alustoille nimellä White Time and Space ("白の時空 Shiro no Jikuu") sekä Nintendo 3DS:lle nimellä Blue Adventure ("青の冒険 Ao no Bouken"). Peliä ei julkaistu Wii-konsolille, koska konsolissa ei ollut HD-tekniikkaa, joka olisi suunniteltu laitettavaksi peliin.


title: Sonic Generations

text: Peli julkaistiin marraskuussa 2011 konsolialustoille ja PC:lle sekä Nintendo 3DS julkaisu tapahtuu kuukauden lopussa. PC-versiota on saatavana Steam-palvelussa ja vähittäismyymälöissä Euroopassa ja Australiassa. Japanissa peli saa julkaisunsa Joulukuun puolella. Pelistä julkaistaan myös ennakkotilattava keräilijäversiot PlayStation 3:lle ja Xbox 360:lle. Isompi sisältää mm. DVD:n Sonicista (History of Sonic: Birth of an Icon), CD:n joka sisältää musiikkia eri peleistä, kirjasen (20 Years of Sonic Art), figuurit klassisesta ja modernista Sonicista samalla jalustalla, numeroidun 500 kappaleen painoserän sormuksen ja koodin Casino Night Zone (DLC) latausta varten. Limited Edition tulee sisältämään vain pelin ja Casino Nightin latauskoodin.


title: Sonic Generations

text: Pelin alussa Sonic juhlii ystäviensä kanssa syntypäiviään, kunnes tuntematon ja mystinen vihollinen, Time Eater ilmestyy ja luo lukuisia aika-aukkoja, joihin Sonicin ystävät imeytyvät. Sonic itse ei pysty pysäyttämään oliota ja löytää itsensä valkoisesta tyhjiöstä. Pelin aikana Sonic yhdistää voimansa menneisyyden minänsä kanssa pelastaakseen ystävänsä, sekä korjatakseen ajanvirran.


title: Sonic Generations

text: Peli sisältää kaksi erilaista pelityyliä. Klassinen, joka muistuttaa paljon vanhoja 2D-pelejä pelattavuudeltaan, ja moderni, joka on tullut tutuksi muun muassa "Sonic Unleashed"- ja "Sonic Colours" -peleistä. Kenttiä löytyy rivissä valkoisesta keskusmaailmasta, josta löytyy myös galleria, kauppa sekä portit tehtäviin ja pomotaisteluihin. Ensimmäisellä pelikerralla kun läpäiset tietyn tason kummatkin kaksi esitystä, saat yhden Sonicin ystävistä takaisin eloon. Pomotaistelusta saat yhden Kaaos Smaragdin kerrallaan konsoli versioissa.


title: Sonic Generations

text: Klassinen Sonic pelaa vanhan 2D-kaavan mukaan. Kuten vanhoissa peleissä, peliympäristö on vapaa sekä vaihtoehtoisia reittejä täynnä. Sonicin liikerepertuaariin kuuluvat "Spin Jump", "Spin Attack" ja "Spin Dash". Sonic on pelissä mykkä, koska pelintekijät haluavat viedä klassisen Sonicin mahdollisimman lähelle vuoden 1991 Sonicia. Pelissä klassinen Tails kuitenkin puhuu. Ainoastaan klassisen Sonicin kentistä löytyy monitoreja, joista saa kymmenen sormusta, nopeustossut, kuolemattomuuden tai lisäelämän.


title: Sonic Generations

text: Moderni Sonic pelaa 2D ja 3D pelimuotoja yhdistellen, eli välillä kamera on sivussa ja välillä takana. Pelityyli on nopeampaa ja suoraviivaisempaa. Modernin Sonicin kykyihin kuuluvat "Spin Jump", "Homing Attack", "Boost", seinähyppely, "Quick Step" (sivullesyöksähdys), liukuminen pienistä koloista, "Stomp" sekä railaaminen ja "driftaaminen". Light Dash-liike löytyy myös muutamista kentistä. Boost-mittaria täydentävät sormukset, tuhotut viholliset, driftaus ja temppujen tekeminen ilmalentojen aikana. Modernin Sonicin kentistä voi löytää hiukan isomman sormuksen joka antaa kymmenen sormusta ja lisäelämäikonin.


title: Sonic Generations

text:
Tasoihin on piilotettuna "punaisia sormuksia", jotka esiintyivät myös Sonic Colours-pelissä. Pelissä on myös vaihtelevia pomotaisteluita jotka nekin sijoittuvat edellisisten pelien tapahtumiin. Läpäisemällä kolme tasoa, saat avatuksi lisätehtäviä, joissa joudut esim. kisaamaan yhden Sonicin ystävän kanssa tai käyttämällä heitä läpäistäksesi tietyn tason. Pelissä on myös kerättävää materiaalia, kuten välikohtauksia, musiikkia, konseptikuvia ja patsaita hahmoista. Läpäisemällä kaikki pelin tasot ja pomotaistelut läpi on mahdollista pelata Super Sonicilla sekä klassisella että modernilla Sonicilla normaaleissa tasoissa.
Pelissä on kauppa josta voit ostaa lisäominaisuuksia pelattaville hahmoille, esimerkiksi suojakilpiä.
Super Sonic-kyky täytyy kuitenkin asettaa käytettäväksi kyvyksi. Erilaisia kykysettejä on kummallekin Soncille 5, kykypisteitä on 100, joiden perusteella kykyjä voidaan valita käyttöön. Klassiselle Sonicille voi asettaa kyvyiksi vaikka "elementtisuojan", niin kutsutun "Insta Shieldin" tai Homing Attackin, ja modernille Sonicille esimerkiksi Boost Gauge Rebooterin tai Endless Boostin.


title: Sonic Generations

text: Pelissä nähdään edellisistä osista tuttuja tasoja, jotka ovat ulkoasustaan huolimatta lähes täysin uusia. HD-konsolien ja käsikonsolin (Nintendo 3DS) tasolistat ovat erilaisia. Nintendo 3DS versiossa on myös erikoistasoja ("Special Stage"), joilta pelaaja pääsee keräämään Kaaossmaragdit.Pelin musiikkia on julkaistu erikseen albumilla "Sonic Generations Original Soundtrack: Blue Blur". Albumi on julkaistu 2012. Siihen kuuluu kolme CD-levyä.


title: Sonic Generations

text: Peli sai paljolti positiivista palautetta. Metacritic-sivustolla pelin piste määrä on PlayStation 3:lla 76, Xbox 360:lla 78, ja PC:llä 82 sekä Nintendo 3DS käsikonsoliversiolla 69. GameTrailers antoi pisteytykseksi 8.1 ja kutsui sitä ”parhaaksi Sonic-peliksi yli vuosikymmeneen”. IGN antoi pistemääräksi 8.5 kymmenestä ja palkitsi sen "Editor's Choice" ansioituksella pelattavuuden ja kenttäsuunnittelun myötä, mutta kritisoi sen satunnaisista ohjattavuuden ongelmista ja rajoitetuista pomotaisteluista. 1UP.com antoi pelille "B" merkinnän, ylistäen monipuolisisuudesta, hauskoista pelattavista tasoista ja mielenkiintoisista sijoittumispaikoista, mutta kritisoi puolestaan joitakin kiskoilla käydyistä osioista ja satunnaisista sekä turhautuvista kohdista. Famitsu-lehti antoi pistemääräksi 35/40 pitäen sen nopeudessa riippuvasta pelattavuudesta ja kerättävästä materiaalista, mutta huomautti, että "pelaajalta vaaditaan hiukan kykyjä pelatakseen sillä tavalla, millä sitä on tarkoitettu." Game Informerin toimittaja Tim Turi oli skeptisempi peliä kohtaan, kertoen tasoista "vain muistuttaen sarjan pudonnen kauas sen alkuperäisestä muodosta."


title: Sonic Generations

text: Suomessa Sonic Generations sai myös positiivisia arvosteluita. Pelaaja antoi lehtensä Marraskuun numerossa pelille 9/10. Suomen Gamereactor antoi pelille 7/10 kritisoiden modernin pelattavuuden siirtymisen 3D-osiosta 2D:een tai toisin päin olevan kömpelöitä, mutta kertoi "kahden Sonicin välillä vaihteleminen tekevän kokemuksesta monipuolisen ja peli tuntuu tuoreelta, vaikkei Sonic Team ole aina tiennyt, mitä tehdä klassisella siilillä". Livegamers antoi pelin pisteytykseksi 85, palkitsien klassisen Sonicin pelattavuudesta, sivutehtävistä ja pomotaisteluista mutta kritisoivat ääninäyttelyä ja suoranaisesti modernin Sonicin pelattavuutta ohjattavuuden ja kameraongelmien takia.


title: Se alkoi omenasta

text: Se alkoi omenasta on Teuvo Tulion ohjaama suomalainen elokuva vuodelta 1962.


title: Se alkoi omenasta

text: Elokuvan oli tarkoitus kertoa aikansa kohujuorusta, Slioorin ja kaupunginjohtaja Erik von Frenckellin suhteesta, mutta melodraamaksi luonnehdittu elokuva kutistui runsaan puolen tunnin mittaiseksi tyngäksi Tabe Slioorin oikuttelujen takia. Kuvaussihteeri Tuija Halonen pääsi korvaamaan oikeaa Tabea.


title: Se alkoi omenasta

text:
Ennakkokohun jälkeen elokuva sivuutettiin lehdistössä pilkallisesti tai kokonaan vaikenemalla. Muun muassa "Nya Pressen" ihmetteli, pitäisikö elokuvalle itkeä vai nauraa. "Suomen Sosialidemokraatti" totesi, että "nauramme mielellämme – mutta mille sitten nauramme?" Kritiikissä todetaan kuitenkin, että elokuva on omintakeisuudessaan kiinnostava torso.
Elokuvan esittäminen kiellettiin kahdesti, mutta korkein hallinto-oikeus antoi kuitenkin esitysluvan, kun loppupuolelta poistettiin pääparin sänkyynmenojakso. Ensi-illan jälkeen elokuvaa on esitetty 2000-luvulla muutaman kerran televisiossa. Suomen elokuva-arkiston kokoelmissa ei ole "Se alkoi omenasta" -elokuvan käsikirjoitusta.


title: Se alkoi omenasta

text: Elokuvaa toisintaa Armand Lohikosken saman tien ohjaama "Taape tähtenä", jota on kritiikissä sanottu julkean kostonhimoiseksi satiiriksi.


title: Rusko (artisti)

text: Christopher William Mercer (s. 26. tammikuuta 1985 Leeds) tunnetaan paremmin taiteilijanimellään Rusko, on brittiläinen dubstep-tuottaja ja DJ.


title: HMS Kempenfelt (R03)

text: HMS Kempenfelt (viirinumero R03) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Kempenfelt (R03)

text: Alus tilattiin joulukuussa 1941 John Brown and Companyltä Clydebankista osana 9. hätälaivuetta. Sen köli laskettiin 24. kesäkuuta 1942 "HMS Valentinena". Alus nimettiin uudelleen osana hävittäjäluokkien nimien rationalisointia. Alus laskettiin vesille 8. toukokuuta 1943 nimellä "HMS Kempenfelt". Alus valmistui 25. lokakuuta 1943.


title: HMS Kempenfelt (R03)

text: "HMS Kempenfeltin" valmistuttua se aloitti 25. lokakuuta 1943 vastaanottotestit, joiden päätyttyä marraskuussa se siirtyi varustamisen ja asejärjestelmien kalibroinnin jälkeen Scapa Flowhun Kotilaivastoon koulutettavaksi. Koulutuksen päätyttyä alus lähti joulukuussa Välimerelle liittyäkseen 24. hävittäjälaivueeseen. Alus sai määräyksen laivueen mukana tukea Anzion maihinnousua, operaatio Shingleä.


title: HMS Kempenfelt (R03)

text: Alus liittyi Pohjoisen maihinnousuosaston suojaus- ja tukiryhmään (TF Peter) toimittaakseen maihin brittiläisen 1. jalkaväkidivisioonan. Alus lähti 2. tammikuuta 1944 Napolista maihinnousulaivaston mukana. Se tulitti 21. tammikuuta "HMS Inglefieldin" ja Vapaan Ranskan laivaston "Le Malinin" kanssa Gaetaa. Seuraavana päivänä alus suojasi hävittäjäosaston mukana risteilijöitä "HMS Orion" ja "HMS Spartan", jotka olivat maihinnousun tulituessa. Alus tulitti 27. tammikuuta junaa lähellä Formiaa.


title: HMS Kempenfelt (R03)

text: Vapauduttuaan operaatiosta "HMS Kempenfelt" palasi keskisen Välimeren saattueiden suojaksi. Alus lähti toukokuussa Britteinsaarille liittyäkseen 26. hävittäjälaivueeseen tukemaan Normandian maihinnousua. Alus osallistui maihinnousuharjoituksiin. Se liitettiin Force J:hin tulittamaan rannikkopuolustusta Lagrune sur Merissä.


title: HMS Kempenfelt (R03)

text: Alus liittyi kesäkuun alussa Solentissa Force J:hin, josta se lähti 5. kesäkuuta saattueen J10 mukana ylittämään kanaalia. Saattueen muodostivat Force J2:n esikunta-alus fregatti "HMS Waveney", yhdeksän maihinnousualusta (LSI), kolme moottoritykkivenettä ja kaksi Yhdysvaltain rannikkovartioston kutteria sekä suojauksena "HMS Kempenfelt", "HMS Bleasdale" ja Norjan laivaston "KNM Glaisdale". Saattueen saavuttua seuraavana aamuna sillanpäähän "HMS Kempenfelt" liittyi risteilijöiden "HMS Belfastin" ja "HMS Diademin" sekä hävittäjien "HMS Faulknorin", "HMS Venuksen", "HMS Furyn", "HMS Vigilantin", "HMCS Algonquinin", "HMCS Siouxin", "HMS Bleasdalen", "KNM Glaisdalen", "HMS Stevenstonen" ja "La Combattanten" muodostamaan tulitukiosasto Force E:hen, jonka mukana alus osallistui tulisuunnitelman mukaisiin ammuntoihin. Tulituesta vapauduttuaan alus lähti "HMS Diademin" kanssa tukemaan Beny sur Merin maihinnousua.


title: HMS Kempenfelt (R03)

text: 12. kesäkuuta alus oli jälleen tukemassa maihin nousseita joukkoja tulittamalla rannikon kohteita sekä estämässä Saksan laivaston pääsyn maihinnousualueelle. Vapauduttuaan heinäkuussa operaatiosta "HMS Kempenfelt" palasi laivueeseensa Kotilaivastoon Scapa Flowhun. Se määrättiin Cardiffiin huollettavaksi ja valmistautumaan siirtoon Itäisen laivaston 27. hävittäjälaivueenjohtajaksi.


title: HMS Kempenfelt (R03)

text: "HMS Kempenfelt" suojasi 22. elokuuta "HMS Myngsin", "HMCS Siouxin", "HMS Vigilantin", "HMCS Algonquinin" ja "KNM Stordin" kanssa "HMS Indefatigablea", "HMS Furiousta", "HMS Formidablea", "HMS Duke of Yorkia", "HMS Devonshireä" ja "HMS Berwickiä" tehtäessä ilmaisku Norjan rannikolla Kaavuonossa piileskelevää Saksan laivaston taistelulaiva "Tirpitziä" vastaan operaatio Goodwoodissa. Vapauduttuaan tehtävistä Kotilaivastossa alus lähti 24 elokuuta Cardiffiin telakalle, josta se palasi palvelukseen lokakuussa koeajojen päätyttyä.


title: HMS Kempenfelt (R03)

text: Alus lähti Gibraltarille, josta se jatkoi matkaansa 14. lokakuuta kohti Ceylonia. Alus saapui Trincomaleehen, jossa se liittyi 22. marraskuuta laivueensa kanssa Brittiläiseen Tyynenmeren laivastoon. Alus lähti 17. joulukuuta Trincomaleesta laivaston mukana iskeäkseen Sumatran öljykentille operaatio Outflankissä.


title: HMS Kempenfelt (R03)

text: "HMS Kempenfelt" suojasi operaatio Outflankissa "HMS Wranglerin", "HMS Whirlwindin", "HMS Wessexin" ja "HMS Wakefulin" kanssa "HMS Illustriousia", "HMS Indomitablea", "HMS Black Princeä", "HMS Argonautia", "HMS Newcastlea" muodostaen Brittiläisen Tyynenmeren laivaston osaston Force 67. Seuraavana päivänä alus kohtasi huolto-osasto Force 69:n, jonka muodosti RFA Wave King suojanaan "HMS Whelp" ja "HMS Wager". Force 67 saapui 20. joulukuuta iskualueelle 60 merimailia pohjoiseen Malakansalmesta, josta koneet nousivat ilmaan iskien öljynjalostamoihin Belawan Deliin ja Pangkalaniin Sumatralla, lentotukikohtiin Sabangilla ja Oleelhoessa sekä KOta Rajan satamaan (operaatio Robson). Alus palasi osaston mukana 22. joulukuuta Trincomaleehen.


title: HMS Wager (R98)

text: HMS Wager (viirinumero R98) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Wager (R98)

text: Alus tilattiin joulukuussa 1941 John Brown and Companyltä Clydebankistä osana 9. hävittäjälaivuetta (). Sen köli laskettiin 24. kesäkuuta 1942 ja alus laskettiin vesille 1. marraskuuta 1943. Alus valmistui 14. huhtikuuta 1944.


title: HMS Wager (R98)

text: Huhtikuussa 1944 alus läpäisi valmistajan koeajot ja se siirrettiin 14. huhtikuuta vastaanottotesteihin. Hyväksynnän jälkeen se varustettiin ja alus siirtyi Scapa Flow'hun Kotilaivastoon koulutettavaksi. Koulutuksen päätyttyä toukokuussa se aloitti raskaiden pinta-aluksien suojaamisen osana Kotilaivastoa.


title: HMS Wager (R98)

text: Alus määrättiin kesäkuussa "HMS Milnen", "HMS Marnen", "HMS Matchlessin", "HMS Meteorin", "HMS Musketeerin", "HMS Wizardin", "HMS Whelpin", "HMS Wakefulin" ja "HMS Wessexin" kanssa suojaamaan Kotilaivastoa, jonka tehtävänä oli estää Saksan laivaston pääsy Normandian maihinnousualueelle. "HMS Wager" määrättiin huollon jälkeen Itäisen laivaston 27. hävittäjälaivueeseen ja alus siirrettiin telakalle heinäkuussa. Laivueen muut alukset olivat "HMS Kempenfelt", "HMS Wakeful", "HMS Whirlwind", "HMS Wessex", "HMS Whelp", "HMS Wessex", "HMS Wizard" ja "HMS Wrangler". Aluksen palattua palvelukseen se aloitti matkansa uuteen tehtävään. Se lähti 31. elokuuta Adenista edelleen Trincomaleehen, jossa se liittyi syyskuussa Itäiseen laivastoon.


title: HMS Wager (R98)

text: "HMS Wager" suojasi 15. lokakuuta 1944 "HMS Wakefulin", "HMS Wessexin" ja "HMS Whelpin" kanssa "HMS Indomitablea", "HMS Victoriousia", "HMS Phoebea" muodostaen operaatio Milletin TG65.3:n. Operaatio oli Leyten maihinnousun harhautusisku Nikobaareille. Osasto joutui 17. lokakuuta kahdentoista torpedokoneen hyökkäyksen kohteeksi lähellä Nikobaareja. Lentotukialusten koneet ampuivat alas seitsemän hyökkääjistä menettäen itse kolme.


title: HMS Wager (R98)

text: Sumatran koillisosaan tehdyssä iskussa operaatio Robsonissa alus suojasi 17. marraskuuta "HMS Whelpin" kanssa tankkeri "RFA Wave Kingiä". Seuraavana päivänä tankkeri huolsi iskuosaston. Operaatiosta vapauduttuaan alus määrättiin 22. marraskuuta hävittäjälaivueen mukana Brittiläiseen Tyynenmeren laivastoon.


title: HMS Wager (R98)

text: Alus jäi sodan päätyttyä Hong Kongiin sijoitettuun Brittiläiseen Tyynenmeren laivastoon. Se osallistui laivaston mukana joukkojen kotiuttamiseen sekä muihin laivastopalvelukseen kuuluneisiin tehtäviin laivueensa mukana. Loppuvuodesta 1945 alus siirtyi laivueen mukana Britteinsaarille, jossa se poistettiin palveluksesta siirrettynä Portsmouhin reserviin tammikuussa 1946. Alus makasi ankkurissa vuoteen 1948, jolloin se siirrettiin Simonstowniin Etelä-Afrikkaan. Alus sijoitettiin poistolistalle ja se myytiin Jugoslavialle 1956. Modernisoinnin jälkeen alus nimettiin "Pulaksi" ja se liitettiin Jugoslavian laivastoon 1959. Alus poistettiin alusluettelosta 1971 ja se myytiin romutettavaksi 1972.


title: HMS Wakeful

text: HMS Wakeful (viirinumero R59) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Wakeful

text: Alus tilattiin 3. joulukuuta 1941 Fairfield Shipbuilding and Engineering Companyltä Govanista Glasgowista osana 9. hätälaivueen () tilausta. Sen köli laskettiin 3. kesäkuuta 1942, jolloin sen nimeksi piti tulla "HMS Zebra". Nimi kuitenkin vaihdettiin järjesteltäessä W- ja Z-luokkien aluksia. Alus laskettiin vesille 30. kesäkuuta 1943 nimellä "HMS Wakeful". Hävittäjä varustettiin toimimaan pohjoisilla merialueilla ja se valmistui 17. helmikuuta 1944.


title: HMS Wakeful

text: Valmistajan koeajojen jälkeen alus luovutettiin 17. helmikuuta laivastolle vastaanottotestejä varten. Testien päätyttyä alus varustettiin ja se siirtyi Scapa Flow'hun Kotilaivastoon koulutettavaksi. Alus liittyi maaliskuussa koulutuksen päätyttyä Kotilaivaston 3. hävittäjälaivueeseen, josta se siirrettiin loppujen luokan alusten valmistuttua perustettavaan 27. hävittäjälaivueeseen.


title: HMS Wakeful

text: Alus suojasi 3. huhtikuuta "HMS Ansonia", "HMS Furiousia", "HMS Victoriousia", "HMS Emperoria", "HMS Fenceriä", "HMS Pursueria", "HMS Searcheria", "HMS belfastia", "HMS Royalistia", "HMS Jamaicaa" ja "HMS Sheffieldiä" operaatio Tungstenissa, jossa iskettiin lentotukialuskonein Norjan vuonoissa piileksivää Saksan laivaston taistelulaiva "Tirpitziä" vastaan. "HMS Wakeful" suojasi 6. toukokuuta "HMS Berwickin", "HMS Savagen", "HMS Wizardin", "HMCS Algonquinin", "ORP Piorunin" ja "ORP Blyskawican" kanssa "HMS Furiousia" ja "HMS Searcheria" tehtäessä tukialuskonein isku Kristiansundin rannikkoliikennettä vastaan. Alus suojasi 12. toukokuuta vastaavaa iskua Narvikin ja Stadlandetin alueille.


title: HMS Wakeful

text: "HMS Wakeful" määrättiin kesäkuussa huollon jälkeen Itäisen laivaston 27. hävittäjälaivueeseen. Se siirrettiin kesäkuussa telakalle, mistä se palasi heinäkuussa liittyen 27. hävittäjälaivueeseen sekä aloittaen laivueen mukana matkan Ceylonille. Alus lähti 31. elokuuta Adenista Trincomaleehen ja se liittyi syyskuussa Itäiseen laivastoon.


title: HMS Wakeful

text: "HMS Wakeful" viipyi Japanin aluevesillä avustaen liittoutuneiden joukkojen kotiuttamisessa ennen lähtöään Sydneyyn. Alus palasi joulukuussa 1945 laivueen mukana Britteinsaarille, jossa se jatkoi palvelustaan kadettien koululaivana ennen kuin se muutettiin Greenockissa sukellusveneentorjuntafregatiksi.


title: HMS Wakeful

text: Alus palasi muutostöiden päätyttyä telakalta 1953, jolloin se liitettiin 5. fregattilaivueeseen. Se palveli laivueessa, kunnes alus muutettiin 1957 tutkakoululaivaksi. Vuonna 1959 alus liittyi Portsmouthin paikallislaivueeseen ja edelleen 2. fregattilaivueeseen ennen siirtoa satelliittiviestijärjestelmän koealukseksi 1969. Alus sijoitettiin poistolistalle 1970 ja se myytiin 10. heinäkuuta 1971 T. W. Wardille romutettavaksi. Aluksen hylky saapui hinattuna Inverkeithingiin romuttamolle 5. heinäkuuta.


title: HMS Wessex (R78)

text: HMS Wessex (viirinumero R78) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Wessex (R78)

text: Alus tilattiin 3. joulukuuta 1941 Alexander Stephen and Sonsilta Govanista osana 9. hätälaivuetta (). Sen köli laskettiin 20. elokuuta 1942 nimellä "HMS Zenith". Nimi vaihdettiin "HMS Wessexiksi" rationalisoitaessa W- ja Z-luokkien alusten valmistusta. Alus laskettiin vesille 2. syyskuuta 1943 nimellä "HMS Wessex" ja se valmistui 11. toukokuuta 1944.


title: HMS Wessex (R78)

text: Alus palasi lähti 19. marraskuuta 1945 Australiasta ja se saapui 28. joulukuuta Devonportiin. Alus poistettiin palveluksesta tammikuussa 1946 ja se siirrettiin reserviin Plymouthiin. Alus siirrettiin 1948 Simonstowniin Etelä-Afrikkaan, mistä se luovutettiin 29. maaliskuuta 1950 Etelä-Afrikalle. Alus liitettiin Etelä-Afrikan laivastoon nimellä "SAS Jan van Riebeeck".


title: HMS Wessex (R78)

text: Alus modernisoitiin 1966. Se palveli aina vuoteen 1978, jolloin se sijoitettiin poistolistalle. Alus myytiin romutettavaksi.


title: 9950 ESA

text: 9950 ESA on Maan lähelle tuleva pikkuplaneetta, joka kuuluu Amor-asteroideihin. ESA:n löysi C. Pollas vuonna 1990. Pikkuplaneetta sai nimensä Euroopan avaruusjärjestön (ESA) mukaan. Ennen kuin asteroidi sai oikean nimensä sen väliaikainen nimi oli 1990 VB. Koska ESA:n absoluuttinen magnitudi (H) on 16,2, sen läpimitta on todennäköisesti kahden ja neljän kilometrin välillä.


title: Vantaa-lehti

text: Vantaa-lehti on Vantaan kaupungin julkaisema asukaslehti. 28-sivuinen lehti ilmestyy neljä kertaa vuodessa. Asukaslehti on pääosin suomenkielinen, mutta siinä on myös ruotsinkielistä sisältöä sekä lyhyet jutut englanniksi ja venäjäksi. Vantaan kaupunki on aiemmin julkaissut Vantaa-tiedotuslehteä vuosina 1974-1997.


title: Vantaa-lehti

text: Vantaa-lehti jaetaan jokaiseen vantaalaiseen kotiin, mutta on luettavissa myös lehden verkkosivuilta.


title: Vantaa-lehti

text: Lehden voi noutaa luettavaksi myös seuraavista käsijakelupisteistä:


title: HMS Whelp (R37)

text: HMS Whelp (viirinumero R37) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Whelp (R37)

text: Alus tilattiin joulukuussa 1941 Hawthorn Leslie and Companyltä Newcastle upon Tynestä osana 9. hätälaivuetta (). Sen köli laskettiin 1. toukokuuta 1942 ja alus laskettiin vesille 3. kesäkuuta 1943. Alus valmistui 25. huhtikuuta 1944.


title: HMS Whelp (R37)

text: Japanin antauduttua alus jatkoi palvelustaan Brittiläisessä Tyynenmeren laivastossa Hongkongiin sijoitetussa 27. hävittäjälaivueessa. Alus avusti joukkojen kotiuttamisessa japanilaisten vankileireiltä ennen paluutaan laivueen mukana Britteinsaarille, jossa se siirrettiin 17. tammikuuta 1946 Portsmouthissa reserviin. Alus makasi ankkurissa Portsmouthissa, kunnes se siirrettiin marraskuussa 1947 Simonstowniin Etelä-Afrikkaan.


title: HMS Whelp (R37)

text: Alus myytiin 1952 Etelä-Afrikalle, joka liitti sen laivastoonsa nimellä "SAS Simon van der Stel". Alus modernisoitiin osittain 1962 ja se palasi palvelukseen helmikuussa 1964. Alus sijoitettiin poistolistalle 1976.


title: Rima 614

text: Rima 614 on rap-artisti/tuottaja Aksimin, Xdj Aksim -nimellä julkaistu, mixtape-tyylinen tuottajakokoelma.


title: Jenna Laukkanen

text: Jenna Laukkanen (s. 2. maaliskuuta 1995 Kuhmo) on suomalainen uimari, joka on erikoistunut rintauintiin. Hän edustaa Swimming Club Vuokattia ja häntä valmentaa Toni Piirainen. Laukkanen voitti pitkän radan EM-kilpailuissa 2016 pronssia 50 metrin rintauinnissa ja 4×100 metrin sekauintiviestissä, lyhyen radan EM-kilpailuissa 2015 kultaa sekä 50 metrin että 100 metrin rintauinnissa ja lyhyen radan EM-kilpailuissa 2017 hopeaa 50 metrin ja 100 metrin rintauinnissa.


title: Jenna Laukkanen

text: Laukkanen on voittanut junioreiden Pohjoismaiden mestaruuden 100 metrin rintauinnissa vuosina 2009 ja 2010 sekä 200 metrin rintauinnissa 2008, 2009 ja 2010. Lisäksi hän oli toinen 100 metrillä 2008. Laukkanen sai ensimmäiset naisten sarjan SM-mitalinsa Oulun lyhyen radan SM-kilpailuissa 2009. Hän sai hopeaa 200 metrin rintauinnissa ja 200 metrin sekauinnissa ja sekä pronssia 100 metrin rintauinnissa. Ensimmäisen aikuisten Suomen-mestaruutensa hän voitti 200 metrin rintauinnissa Tampereen lyhyen radan SM-kilpailuissa helmikuussa 2010. Samoissa kisoissa hän sai myös hopeaa 400 metrin sekauinnissa ja pronssia 100 metrin rintauinnissa.


title: Jenna Laukkanen

text: Vuonna 2009 Laukkanen sai Euroopan nuorten olympiafestivaaleilla Tampereella hopeaa 100 ja 200 metrin rintauinnissa. Junioreiden EM-kilpailuissa Helsingissä 2010 hän saavutti hopeaa 200 metrin rintauinnissa ajalla 2.29,67 ja pronssia 100 metrin rintauinnissa ajalla 1.10,42. Ensimmäisissä aikuisten arvokisoissaan Eindhovenin lyhyen radan EM-kilpailuissa 2010 Laukkanen oli 200 metrin rintauinnissa yhdeksäs ja 50 metrin rintauinnissa kymmenes sekä Suomen 4 × 50 metrin sekauintiviestijoukkueen jäsenenä seitsemäs. Vuonna 2011 Laukkanen ui 50 metrin rintauinnissa nuorten EM-pronssille ajalla 32,11. Samoissa kisoissa hän ui hopeaa 100 metrin rintauinnissa uudella aikuisten Suomen ennätyksellä 1.09,48.


title: Jenna Laukkanen

text: Laukkanen edusti Suomea Lontoon kesäolympialaisissa 2012. Hän oli rintauinnissa 100 metrillä 34:s ja 200 metrillä 32:s. Lyhyen radan EM-kilpailuissa 2012 Laukkanen sijoittui viidenneksi 50 metrin rintauinnissa uudella ennätysajallaan 30,82. Hän oli viides myös 200 metrin rintauinnissa parantaen omissa nimissään ollutta Suomen ennätystä aikaan 2.22,76. Vuonna 2013 Laukkanen osallistui Barcelonan MM-uinteihin, joissa hänen paras sijoituksensa oli 16:s 200 metrin rintauinnissa. Lokakuussa 2014 Laukkanen voitti Moskovassa maailmancupin osakilpailun 50 metrin rintauinnissa. Maailmancup-voitto oli suomalaisuimareille ensimmäinen sitten Hanna-Maria Seppälän voiton syksyltä 2008.


title: Jenna Laukkanen

text: Kesäkuussa 2015 Laukkanen ui pitkällä radalla ensin 100 metrin rintauinnin SE:n ja neljä päivää myöhemmin sekä 50 että 200 metrin Suomen ennätykset. Katja Lehtosen kumipuvulla vuonna 2009 uima 50 metrin ennätys parani kuusi sekunnin sadasosaa 31,08:aan. 200 metrillä Laukkanen paransi edellisessä maaliskuussa uimaansa SE:tä yli 1,5 sekuntia ja rikkoi samalla toisena suomalaisuimarina Rion kesäolympialaisten 2016 varman osallistumisen takaavan A-rajan. Seuraavana päivänä Laukkanen paransi jälleen 100 metrin rintauinnin SE:tä ja alitti tälläkin matkalla Rion A-rajan. Elokuussa 2015 Kazanin MM-kisoissa Laukkanen paransi alkuerissä jälleen 100 metrin rintauinnin Suomen ennätystä aikaan 1.07,58. 200 metrin rintauinnissa hän paransi Suomen ennätystä ensin alkuerässä aikaan 2.25,91 ja sitten välierissä aikaan 2.25,45, mikä ei kuitenkaan riittänyt finaaliin. 50 metrin rintauinnissa Laukkanen ui alkuerässä ajan 30,79, mikä oli jälleen Suomen ennätys.


title: Jenna Laukkanen

text: Joulukuussa 2015 Laukkanen saavutti lyhyen radan EM-kilpailuissa EM-kultaa Netanyassa 50 metrin rintauinnissa uudella Suomen ennätysajalla 29,71. Hän voitti kultaa myös 100 metrin rintauinnissa uudella Suomen ennätyksellä 1.04,56.


title: Jenna Laukkanen

text: Toukokuussa 2016 Lontoon pitkän radan EM-kilpailuissa Laukkanen ui 200 metrin rintauinnissa loppukilpailuun jääden välieräuinnissaan kaksi sekunnin sadasosaa SE:stään. Elämänsä ensimmäisessä aikuisten pitkän radan loppukilpailussaan hän sijoittui seitsemänneksi. Myös 50 metrin rintauinnissa Laukkanen ui loppukilpailuun jäätyään välieräuinnissaan kaksi sadasosasekuntia SE:stään. Loppukilpailussa hän ui pronssille ajalla 30,95 sekuntia. Vain hetki pronssiuintinsa jälkeen Laukkanen ui Suomen joukkueen rintauintiosuuden 4×100 metrin sekauintiviestin loppukilpailussa. Laukkasen uinti sujui jopa nopeammin kuin hetki aikaisemmin, ja Suomi voitti EM-pronssia sekä varmisti käytännössä viestin olympiapaikkansa Rioon.


title: Jenna Laukkanen

text: Laukkanen ui Rion olympialaisissa 2016 uuden Suomen ennätyksen 1.07,35 100 metrin rintauinnin alkuerässä mutta karsiutui välierästä. 200 metrin rintauinnissa Laukkanen ui välieriin, missä hän ui myös Suomen ennätyksen 2.25,14 karsiutuen loppukilpailusta.


title: Jenna Laukkanen

text: Saman vuoden marraskuussa lyhyen radan MM-kisoissa Kanadan Windsorissa hän avasi kisansa 50 metrin rintauinnin neljännellä sijalla. Hän jäi pronssimitalista vain 0,14 sekuntia ja omasta SE:stään sadasosan. Tämän jälkeen hän sijoittui viidenneksi 100 metrin sekauinnissa uituaan ajan 59,00. Tämä jäi vain 14 sadasosaa Hanna-Maria Seppälän SE-ajasta. Hän sijoittui seuraavana päivänä neljänneksi 100 metrin rintauinnissa. Hän ei pettynyt sijoitukseen, sillä eroa kolmannelle sijalle yltäneeseen Yhdysvaltojen Molly Hannikseen kertyi lopulta 0,73 sekuntia.


title: Jenna Laukkanen

text: Budapestin MM-kilpailuissa 2017 Laukkanen selviytyi välieriin 50 metrin ja 200 metrin rintauinnissa. Joulukuussa 2017 lyhyen radan EM-kilpailuissa Kööpenhaminassa hän saavutti hopeaa 50 metrin ja 100 metrin rintauinnissa. Hän sijoittui seitsemänneksi 100 metrin sekauinnissa ja kahdeksanneksi 4 × 50 metrin sekauintiviestissä. Hänet hylättiin 200 metrin rintauinnin alkuerissä.


title: Jenna Laukkanen

text: Lyhyen radan MM-kilpailuissa 2018 Laukkanen sijoittui 50 metrin rintauinnissa neljänneksi ja 100 metrin rintauinnissa viidenneksi. 100 metrin sekauinnissa hän rikkoi Hanna-Maria Seppälän kymmenen vuotta vanhan SE:n ajallaan 58,60.


title: Jenna Laukkanen

text: Laukkanen valmistui ylioppilaaksi Sotkamon urheilulukiosta syksyllä 2014. Hänet valittiin Vuoden kainuulaiseksi 2015. Laukkanen seurustelee hiihtäjä Iiro-Mikko Harjun kanssa.


title: Jenna Laukkanen

text: Lähde


title: HMS Whirlwind

text: HMS Whirlwind (viirinumero R87) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Whirlwind

text: Alus tilattiin 3. joulukuuta 1941 Hawthorn Leslie and Companyltä Newcastle upon Tynestä osana 9. hätälaivuetta (). Sen köli laskettiin 31. heinäkuuta 1942 ja alus laskettiin vesille 30. elokuuta 1943. Alus valmistui 20. heinäkuuta 1944.


title: HMS Whirlwind

text: Japanin antauduttua alus viipyi Kaukoidässä osallistuen joukkojen kotiuttamiseen aina joulukuuhun 1945. Alus palasi 15. tammikuuta 1946 Chathamiin ja se palveli vuoden 1947 Rosythissä koululaivana. Se valittiin muutettavaksi tyypin 15 fregatiksi, jolloin alus poistettiin palveluksesta.


title: HMS Whirlwind

text: Muutostöiden valmistuttua 1953 alus liitettiin 1953 5. fregattilaivueeseen, jonka mukana se otti osaa operaatioihin Kyproksella ja Suezin kriisiin. Heinäkuussa 1961 alus siirrettiin Länsi-Intiaan osana 8. fregattilaivuetta. Alus sijoitettiin poistolistalle 1966 ja se siirrettiin maalilaivaksi. Alus hinattiin Portsmouthista Pembroken telakalle 12. syyskuuta 1969. Ollessaan ankkurissa Cardiganin lahdella ennen koeajoja alus kaatui aallokossa.


title: HMS Wizard (R72)

text: HMS Wizard (viirinumero R72) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Wizard (R72)

text: Alus tilattiin joulukuussa 1941 Vickers-Armstrongilta Barrow-in-Furnessista osana 9. hätälaivuetta (). Sen köli laskettiin 14. syyskuuta 1942 telakkanumerolla 833 ja alus laskettiin vesille 29. syyskuuta 1943. Alus valmistui 30. maaliskuuta 1944.


title: HMS Wizard (R72)

text: "HMS Wizard" valmistui 30. maaliskuuta 1944 ja se siirrettiin vastaanottotesteihin. Huhtikuussa alus lähti Scapa Flowhun testien loppuun saattamiseksi, järjestelmien kalibrointiin ja varustettavaksi. Scapa Flowssa se liitettiin Kotilaivastoon koulutettavaksi, minkä päätyttyä alus aloitti palveluksensa 3. hävittäjälaivueessa.


title: HMS Wizard (R72)

text: Alus suojasi 6. toukokuuta iskettäessä Norjan Kristiansundin edustan rannikkomerenkulkua vastaan "HMS Savagen", "HMS Wakefulin", "HMCS Algonquinin", "ORP Piorunin" ja "ORP Blyskawican" kanssa lentotukialus "HMS Furiousta", saattuetukialus "HMS Searcheriä" ja risteilijä "HMS Berwickiä". Operaation päätyttyä alus viipyi laivueen kanssa Scapa Flowssa osana Kotilaivastoa.


title: HMS Wizard (R72)

text: Alus vaurioitui pahoin 9. kesäkuuta syvyyspommin räjähtäessä. Pahojen rakenteellisten vaurioiden lisäksi alus sai pahan vuodon. Seuraavana päivänä alus hinattiin Lynesiin kuivatelakalle, jossa sen vuodot tukittiin. Tilapäiskorjausten valmistuttua se hinattiin edelleen Middlesboroughiin telakalle.


title: HMS Wizard (R72)

text: "HMS Wizard" poistettiin heinäkuussa korjausten ajaksi palveluksesta, vaikka se nimellisesti liitettiin muodosteilla olevaan Brittiläisen Tyynenmerenlaivaston 27. hävittäjälaivueeseen. Alus palasi huhtikuussa 1945 palvelukseen aloittaen koeajot, varustautumisen ja kouluttautumisen. Kesäkuun alus oli koulutuksessa ja se lähti heinäkuussa Sydneyyn Australiaan liittyäkseen laivueeseensa.


title: HMS Wizard (R72)

text: Elokuussa alus saapui määränpäähänsä, mutta se ei kerennyt osallistua Tyynenmeren sotatoimiin ennen Japanin antautumista.


title: HMS Wizard (R72)

text: "HMS Wizard" jatkoi sodan päätyttyä palvelustaan laivueen mukana Japanin vesillä. Alus osallistui "HMS Tenaciousin" kanssa Hammamatsussa Japanissa olleiden sotavankien kotiuttamiseen. Sen palattua Sydneyyn, jossa alus siirrettiin marraskuussa 1945 telakalle ennen lähtöä laivueen mukana Britteinsaarille. Alus liitettiin helmikuussa 1946 Plymouthin paikallislaivueeseen.


title: HMS Wizard (R72)

text: Alus valittiin 1951 muutettavaksi tyypin 15 sukellusveneentorjuntafregatiksi. Se palasi muutostöiden päätyttyä palvelukseen 1954, jolloin se liitettiin Välimeren laivaston 5. fregattilaivueeseen. Alus osallistui marraskuussa 1956 laivueensa mukana Suezin kriisiin. Se palasi toukokuussa 1957 kotimaahan, jossa alus siirrettiin Chathamin telakalle huollettavaksi.


title: HMS Wizard (R72)

text: Chathamista palvelukseen palattuaan alus siirrettiin Dartmouthin koulutuslaivueeseen pariksi vuodeksi ennen siirtoaan 8. fregattilaivueen mukana Länsi-Intiaan, missä se palveli aina vuoteen 1964 saakka. Palattuaan kotimaahan se oli kadettien koululaivana liitettynä Dartmouthin koulutuslaivueeseen.


title: HMS Wizard (R72)

text: Alus poistettiin palveluksesta 1966 ja se siirrettiin reserviin. Se sijoitettiin poistolistalle ja alus myytiin 16. helmikuuta 1967 T. W. Wardille romutettavaksi. Alus hinattiin romuttamolle Inverkeithingiin, jonne se saapui 7. maaliskuuta samana vuonna.


title: HMS Wrangler (R48)

text: HMS Wrangler (viirinumero R48) oli Britannian Kuninkaallisen laivaston W-luokan hävittäjä, joka palveli toisessa maailmansodassa.


title: HMS Wrangler (R48)

text: Alus tilattiin 3. joulukuuta 1941 Vickers Armstrongilta Barrow-in-Furnessista osana 9. hätälaivuetta (). Sen köli laskettiin 23. syyskuuta 1942 telakkanumerolla 834 ja alus laskettiin vesille 30. joulukuuta 1943. Alus valmistui 14. heinäkuuta 1944.


title: HMS Wrangler (R48)

text: "HMS Wrangler" oli kesäkuun 1944 valmistajan koeajoissa. Alus liitettiin valmistuessaan 14. heinäkuuta 27. hävittäjälaivueeseen. Vastaanottokokeiden ja varustamisen päätyttyä alus siirrettiin Scapa Flowhun, jossa se oli elokuun koulutettavana Kotilaivastossa. Syyskuussa alus oli telakalla ennen siirtoaan Ceylonilla palvelevaan laivueeseensa.


title: HMS Wrangler (R48)

text: Alus lähti lokakuussa Välimerelle, jossa se liitettiin tilapäisesti Välimeren laivastoon. Alus tulitti 10. marraskuuta Milosta taistelulaiva "HMS King George V":n kanssa vallattaessa Aegeanmeren saaria. Alus jatkoi joulukuun alussa matkaansa Ceylonille suojaten "HMS King George V":tä. Määränpäähän saavuttuaan alus liittyi 13. joulukuuta Tyynenmeren laivastoon liitettyyn laivueeseensa.


title: HMS Wrangler (R48)

text: Alus liittyi 17. joulukuuta Force 67:ään suojaten risteilijöitä "HMS Newcastle", "HMS Black Prince" ja "HMS Argonaut" sekä lentotukialuksia "HMS Indomitable" ja "HMS Illustrious" yhdessä "HMS Kempenfeltin", "HMS Whirlwindin", "HMS Wessexin" ja "HMS WAkefulin" kanssa. Osaston oli tarkoitus tehdä operaatio Robsonin, joka oli osa operaatiota Outflank, ilmaiskut Sumatran öljykentille. Seuraavana päivänä alus tankattiin ennen osaston siirtymistä lentotoiminta-alueelle. Ilmaiskujen kohteeksi vaihdettiin 20. joulukuuta Belawan Deli, koska ensisijaisen kohteen Pangkalan Brandanin sää esti tehokkaan lentotoiminnan. Alus palasi 22. joulukuuta osaston mukana Trincomaleehen.


title: HMS Wrangler (R48)

text: Tammikuussa 1945 alus siirrettiin Bombayssä telakalle, mistä se palasi palvelukseen toukokuussa. Alus liittyi kesäkuussa laivueeseensa Sydneyssä Australiassa, jossa se aluksi osallistui koulutukseen. Aluksen viirinumero vaihdettiin D36:ksi, jotta se olisi yhtenevä Yhdysvaltain laivaston runkonumero järjestelmän kanssa.


title: HMS Wrangler (R48)

text: Alus liitettiin Britannian kuninkaallisen laivaston osana Yhdysvaltain kolmannen laivaston alaisuuteen osaksi Task Force 37:ää. Alus jäi 28. kesäkuuta Sydneynn laivaston lähtiessä Manukseen.


title: HMS Wrangler (R48)

text: "HMS Wrangler" lähti Sydneystä suojaten "HMS Indefatigablea" "HMS Barfleurin" ja "HMS Wakefulin" kanssa Manukseen, josta jatkettiin edelleen Tokiota ja Jokohamaa pommittavaan Task Force 37:ään. Alukset liittyivät 23. heinäkuuta operaatioalueella TF37:ään. Alus oli täydennettävänä 26. heinäkuuta, jonka jälkeen se jatkoi seuraavana päivänä lentotukialusosaston suojaamista. Alus oli 30. heinäkuuta jälleen täydennettävänä.


title: HMS Wrangler (R48)

text: Alus suojasi 9. elokuuta Pohjois-Honshulle ja Hokkaidolle iskeneitä lentotukialuksia. "HMS Wrangler" siirrettiin 12. elokuuta Task Group 38.5:een, johon koottiin Yhdysvaltain laivasto osastoon liitettävät alukset. Osastoon kuuluivat "HMS Wranglerin" lisäksi "HMS Indefatigable", "HMS King George V", "HMS Gambia", "HMS Tenacious", "HMS Terpsichore", "HMS Teazer", "HMS Barfleur", "HMAS Napier" ja "HMAS Nizam". Seuraavana päivänä alus suojasi Tokioon iskeneitä lentotukialuksia. Osasto joutui 15. elokuuta Kamikaze hyökkäykseen.


title: HMS Wrangler (R48)

text: Alus oli 2. syyskuuta Tokionlahdella Japanin antautuessa. Tämän jälkeen se osallistui sotavankeudesta vapautuneiden joukkojen kotiuttamiseen ennen paluutaan laivueeseensa Hong Kongissa. Joulukuussa alus lähti Devonportiin, jossa se siirrettiin koulutustehtäviin.


title: HMS Wrangler (R48)

text: "HMS Wrangler" muutettiin Harland and Wolffin telakalle tyypin 15 fregatiksi. Alus palasi palvelukseen 1953, jolloin se liitettiin Välimeren laivaston 5. fregattilaivueeseen. Alus lahjoitettiin kolme vuotta myöhemmin Etelä-Afrikan laivastolle.


title: HMS Wrangler (R48)

text: Cardiffissa tehdyn huollon jälkeen alus nimettiin 26. marraskuuta 1956 "SAS Vrystaatiksi". Kymmenen vuotta myöhemmin alus poistettiin aktiivipalveluksesta. Se upposi maalilaivana huhtikuussa 1956.


title: Robot Warlords

text: Robot warlords, julkaistu Japanissa nimellä Velvet File, on Dazzin kehittämä vuoroihin perustuva tietokoneroolipeli. Se julkaistiin Japanissa vuonna 2000 nimellä "Velvet File", ja Euroopassa 2001 "Robot Warlords" -nimisenä. Pelissä taistellaan terroristiryhmää vastaan mechoilla, joihin voi hankkia asita ja varustuksia.


title: Robot Warlords

text: Vuonna 2002 osa Japanin puolustusvoimista on ryhtynyt vallankaappausyritykseen eversti Uranon johdolla. Kolmessa päivässä he saavat hallintaansa suuren osan Tokiosta Japanin asevoimien salassa kehittämän aseen avulla. Niitä kutsutaan "Bullet"eiksi.


title: Robot Warlords

text: Paettuaan eversti Uranon armeijaa hallituksen johtajat päättävät ryhtyä vastahyökkäykseen. Koska hyökkäykseen ryhtyminen kuitenkin tekisi Tokiosta taistelukentän, he päättävät käyttää varovaisempaa suunnitelmaa. Johtajat antavat seitsemän päivää aikaa tuhota eversti Uranon joukot testiplottien ryhmälle, joilla on muutama "Bullet", jotka eivät ole vallankaappaajien hallussa.


title: Syvä itä

text: Syvä itä – Stabiili asunnoton Bläk Russian Remix on rap-artisti Jodarokin ja Aksimin (Bläksim) yhteisalbumi vuodelta 2005. Albumi on Aksimin tekemä remixversio Jodarokin aikaisemmasta "Stabiili asunnoton" -albumista.


title: HMS Zealous (R39)

text: HMS Zealous (viirinumero R39) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Zealous (R39)

text: Alus tilattiin 12. helmikuuta 1942 Cammell Lairdilta Birkenheadistä osana 10. hätälaivuetta (). Sen köli laskettiin 5. toukokuuta 1942 telakkanumerolla 1118 ja alus laskettiin vesille 28. helmikuuta 1944. Alus valmistui 9. lokakuuta.


title: HMS Zealous (R39)

text: "HMS Zealous" aloitti 9. lokakuuta vastaanottotestit ja varustautumisen, ja niiden päätyttyä se siirtyi Scapa Flow’hun koulutettavaksi. Koulutuksen päätyttyä alus liitettiin laivueeseensa Kotilaivastossa.


title: HMS Zealous (R39)

text: Alus liittyi 21. marraskuuta "HMS Onslaughtin", "HMS Scorpionin" ja "HMS Scourgen" kanssa operaatio Handfastin Force 3:een suojaten "HMS Diademiä", "HMS Premieriä" ja "HMS Pursueriä" laskettaessa miinoja Karanlahteen. Alus osallistui 7. joulukuuta vastaavaan tehtävään myös operaatio Urbanessa, jonka aikana laskettiin miinoja ja iskettiin merimaaleihin Karanlahdella, ja 14. joulukuuta operaatio Laceratessa, jossa laskettiin miinoja Ramosundin alueelle.


title: HMS Zealous (R39)

text: Alus suojasi 15. tammikuuta 1945 "HMS Carronin" kanssa miinalaiva "HMS Apolloa", joka laski miinoja Utsiran saaren edustalle operaatio Spellbinderissä. Se suojasi 6. helmikuuta "HMS Onslaughtin", "HMS Opportunen", "HMS Onslow’n", "HMS Orwellin", "HMS Serapiksen", "HMS Zambesin", "HMS Zestin", "HMCS Siouxin", "HMS Lapwingin", "HMS Denbigh Castlen" ja "HMS Oksoyn" kanssa "HMS Bellonaa", "HMS Campaniaa" ja "HMS Nairanaa", kun osasto oli Neuvostoliittoon matkanneen saattueen JW64 lähisuojauksena. Alus erkani 14. helmikuuta "HMCS Siouxin", "HMS Zambesin" ja "HMS Zestin" kanssa saattueesta evakuoidakseen Sørøyan saaren asukkaat, jotka kuljetettiin Murmanskiin.


title: HMS Zealous (R39)

text: Alus liittyi evakuointitehtävän jälkeen 17. helmikuuta Britteinsaarille palaavan saattueen RA64 lähisuojaukseen, jonka mukana se erosi saattueesta 27. helmikuuta määränpäähän saavuttuaan. Alus palasi laivueeseensa Kotilaivastoon, jossa se jatkoi palvelustaan.


title: HMS Zealous (R39)

text: Alus suojasi 18. huhtikuuta "HMS Offan", "HMS Zephyrin", "HMS Zestin", "HMS Zodiacin", "HMCS Haidan", "HMCS Huronin", "HMCS Iroquoisin" ja Norjan laivaston "KNM Stordin" kanssa "HMS Bellonaa", "HMS Premieriä" ja "HMS Vindexiä", jotka olivat Neuvostoliittoon matkanneen saattueen JW66 lähisuojauksena. Alus erkani 25. huhtikuuta lähisuojauksen mukana saattueesta Kuolaan saavuttuaan. Se liittyi 29. huhtikuuta saman osaston mukana Britteinsaarille palaavaan saattueeseen RA66.


title: HMS Zealous (R39)

text: Alus osallistui elokuussa "HMS Myngsin" ja "HMS Zestin" kanssa voitonpäivän juhlallisuuksiin Woolwichissa, Lontoossa. Alus liitettiin Japanin antauduttua Kotilaivaston 4. hävittäjälaivueeseen.


title: HMS Zealous (R39)

text: "HMS Zealous" siirrettiin elokuussa 1947 Devonportin reserviin, josta se siirrettiin edelleen Plymouthiin. Alus oli 1950 huollettavana Cardiffissa ja se siirrettiin 1953 Penarthiin. Alus sijoitettiin seuraavana vuonna poistolistalle ja se myytiin Israelille.


title: HMS Zealous (R39)

text: Alus nimettiin 15. heinäkuuta 1955 Cardiffissa Eilatiksi (runkonumerolla K-40) ja se oli modernisoitavana 1956 Harland and Wolffin telakalla, mistä se siirtyi Välimerelle.


title: HMS Zealous (R39)

text: Egyptin laivaston partioveneen ampumat kolme ohjusta upottivat aluksen Siinailla 21. lokakuuta 1967.


title: Kaarlo Nieminen

text: Kaarlo Aleksanteri Nieminen (27. elokuuta 1887 Helsinki – 17. toukokuuta 1955 Helsinki) oli suomalainen kielentutkija, lyseon lehtori ja rehtori.


title: Kaarlo Nieminen

text: Niemisen vanhemmat olivat räätälimestari Kalle Niklas Nieminen ja Amanda Aleksandra Julén. Hän pääsi ylioppilaaksi 1905 ja valmistui filosofian kandidaatiksi 1910, lisensiaatiksi 1934 ja tohtoriksi 1935. Nieminen opiskeli Münchenissä 1908 ja teki opintomatkan Saksaan 1927.


title: Kaarlo Nieminen

text: Nieminen toimi Lahden tyttökoulun suomenkielen ja historian opettajana vuoteen 1920 ja Kokkolan yhteislyseon suomenkielen vanhempana lehtorina 1920–1922. Hän oli Tampereen lyseossa suomenkielen lehtorina 1922–1938 ja rehtorina 1927–1938. Viimeksi Nieminen toimi Helsingin yliopiston suomenkielen lehtorina 1938–1954 ja suomalaisen kirjallisuuden vt. professorina 1954.


title: Kaarlo Nieminen

text: Nieminen oli Kotikielen seuran varapuheenjohtaja 1940–1955, Tampereen kasvatusopillisen yhdistyksen puheenjohtaja 1931–1933, Tampereen teatterin johtokunnan jäsen 1927–1938 sekä oppikoulun opettajien neuvoston jäsen 1935–1938.


title: Kaarlo Nieminen

text:
Kaarlo Nieminen oli naimisissa vuodesta 1913 opettaja Eva Maria Hedlundin kanssa.Omalla nimellä:
Nimimerkillä "Kaarlo Kariniemi":


title: Urho Kekkosen muistomerkki (Kajaani)

text: Suuri aika eli Urho Kekkosen muistomerkki on Kajaanissa sijaitseva muistomerkki, joka on omistettu kaupungissa kasvaneelle tasavallan presidentti Urho Kekkoselle. Se on ensimmäinen Suomen presidentille pystytetty valtakunnallinen muistomerkki, joka sijaitsee pääkaupungin ulkopuolella, joskin on menettänyt asemansa Kekkosen valtakunnallisena muistomerkkinä kymmenen vuotta myöhemmin Helsinkiin valmistuneelle muistomerkille.


title: Urho Kekkosen muistomerkki (Kajaani)

text: Muistomerkin on veistänyt espoolainen kuvanveistäjä Pekka Kauhanen ja se paljastettiin 3. syyskuuta 1990, jolloin Kekkosen syntymästä oli kulunut tasan 90 vuotta. Abstrakti veistos on 8 metriä korkea.


title: Æthelnoth

text: Æthelnoth tai Ethelnoth (k. 1038) oli Canterburyn arkkipiispa vuosina 1020–1038 ja mahdollisesti pyhimys, mutta tästä ei ole täyttä varmuutta. Hän oli munkkina Glastonburyn luostarissa, minkä jälkeen hän Anglosaksien kronikan mukaan toimi ennen arkkipiispaksi tuloaan Christ Churchin eli nykyisen Canterburyn tuomiokirkon tuomiorovastina ja priorina. Häntä kutsuttiin lisänimellä "Hyvä" ja hän oli kuuluisa viisaudestaan.


title: Æthelnoth

text: Æthelnothin isä oli Dorsetissa sijainneen Cerne Abbasin luostarin perustaja Æthelmaer, joka oli John Worcesterlaisen mukaan wessexiläinen aatelismies. Æthelnothin tiedetään olleen Wessexin kuninkaan Ethelredin jälkeläinen, ja historioitsija Frank Barlowin mukaan hän oli mahdollisesti Wessexin jaarli Godwinin setä. Cerne Abbasissa hän oli luultavasti Ælfricin oppilas.


title: Æthelnoth

text: Æthelnothin kaudesta arkkipiispana tiedetään hyvin vähän. Æthelweard-niminen aatelismies, jonka Knuut Suuri karkotti maanpakoon vuonna 1020, oli mahdollisesti sukua hänelle. Tällöin Æthelnothin nimitys saattoi olla hyvitystä Knuutia vastustaneelle vaikutusvaltaiselle perheelle. Hänen tiedetään olleen Knuut Suuren läheinen ystävä ja saaneen tältä merkittävän rahalahjoituksen Chartresin tuomiokirkon jälleenrakennusta sekä Glastonburyn luostaria varten. Ainakin kerran Knuut sai häneltä moitteita kiroilemisesta.


title: Æthelnoth

text: Ollessaan paluumatkalla vuonna 1022 Roomasta, jossa hän kävi noutamassa palliumin, hän osti Paviasta sadalla hopea- ja yhdellä kultatalentilla Pyhän Augustinuksen käden, jonka hän lähetti Coventryyn pyhäinjäännökseksi. Hänen arkkipiispakautensa merkittävimpänä tapahtumana pidetään tanskalaisten surmaaman arkkipiispa Alphegen pyhäinjäännösten siirtämistä Lontoosta varta vasten rakennettuun pyhäinjäännöslippaaseen. Knuutin käskystä hän vihki Gerbrandin Roskilden piispaksi.


title: Æthelnoth

text: Neljä viimeistä virkavuottaan Æthelnoth joutui huonon näkönsä vuoksi turvautumaan sittemmin seuraajakseen tulleen Eadsigen apuun. Hän kuoli 30. lokakuuta vuonna 1038, ja hänet on haudattu Canterburyyn. Todisteita hänen pyhimyskultistaan ei ole, ja eräät tutkijat ovat pitäneet kyseenalaisena sitä, oliko hän todella pyhimys. Hänen muistopäivänsä on 30. lokakuuta.


title: HMS Zodiac

text: HMS Zodiac (viirinumero R54) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Zodiac

text: Alus tilattiin 12. helmikuuta 1942 John I. Thornycroft and Companyltä Southamptonin Woolstonista osana 10. hätälaivuetta (). Sen köli laskettiin 7. marraskuuta 1943 ja alus laskettiin vesille 11. maaliskuuta 1944. Alus valmistui 23. lokakuuta 1944.


title: HMS Zodiac

text: "HMS Zodiac" aloitti valmistuttuaan vastaanottokokeet, joiden päätyttyä se siirrettiin Scapa Flow’hun koulutettavaksi Kotilaivastoon ennen liittymistään 2. Hävittäjälaivueeseen.


title: HMS Zodiac

text: Alus suojasi 11. tammikuuta 1945 alkaen risteilijä "HMS Didoa", saattuetukialuksia "HMS Premieriä" ja "HMS Trumpeteria" laskettaessa miinoja Utsiran saaren edustalle operaatio Spellbinderissä, josta vapauduttuaan se osallistui Kotilaivaston mukana Norjan rannikkoliikenteen häirintään.


title: HMS Zodiac

text: Alus liittyi 18. huhtikuuta Neuvostoliittoon matkanneeseen saattueeseen JW56 yhdessä risteilijä "HMS Bellonan", saattuetukialusten "HMS Premierin" ja "HMS Vindexin" sekä Kotilaivaston hävittäjien kanssa. Alus erkani 25. huhtikuuta saattueesta suojueen mukana ja liittyi 29. huhtikuuta Britteinsaarille palaavaan saattueeseen RA66. Se erkani saattueesta liittyäkseen "HMS Birminghamiin", jonka tehtävänä oli Tanskan takaisinvaltaus.


title: HMS Zodiac

text: "HMS Zodiac" oli 9. toukokuuta "HMS Birminghamin", "HMS Didon", "HMS Zealousin", "HMS Zephyrin" ja "HMS Zestin" kanssa Kööpenhaminassa vastaanottamassa saksalaisten antautumista, jolloin Saksan laivaston risteilijät "Prinz Eugen" ja "Nürnberg" siirtyivät liittoutuneiden valvontaan. Alus siirrettiin 13. toukokuuta "HMS Zealousin" kanssa Kieliin, josta vapauduttuaan se palasi Kotilaivastoon.


title: HMS Zodiac

text: Alus saattoi 16. elokuuta Plymouthiin Yhdysvaltain laivaston risteilijän "USS Augustan", joka kuljetti Yhdysvaltain presidenttiä Harry S. Trumania. Satamaan saavuttuaan alus oli vartioaluksena.


title: HMS Zodiac

text: Alus palveli 2. hävittäjälaivueessa, josta se siirrettiin sotatoimien päättymisen jälkeen 4. hävittäjälaivueeseen. Se siirrettiin reserviin helmikuussa 1947. Maattuaan pari vuotta ankkurissa Portsmouthissa se palasi palvelukseen 2. koulutuslaivueeseen Portlandiin. Alus palasi 1952 Portsmouthin reserviin, kunnes se kunnostettiin 1954 Penarthissa ennen siirtoaan Cardiffiin.


title: HMS Zodiac

text: Alus sijoitettiin myyntilistalle ja se myytiin 1955 Israelille. Alus siirrettiin Liverpooliin kunnostettavaksi ennen luovutusta.


title: HMS Zodiac

text: Alus nimettiin 1956 palvelukseen otettaessa "Yaffoksi" ja se palveli aina vuoteen 1972 saakka.


title: Norsueläimet

text: Norsueläimet (Proboscidea) on eläinlahko, jonka ainoa nykyään elossa oleva heimo on norsut (Elephantidae). Heimoon kuuluu kolme lajia: aasiannorsu eli intiannorsu ("Elephas maximus"), savanninorsu ("Loxodonta africana") ja metsänorsu ("Loxodonta cyclotis"). Norsujen heimoon luetaan myös sukupuuttoon kuollut mammuttien suku ("Mammuthus"). Norsueläinten lahkoon luokitellaan nykyisen "Elephantidae"-heimon lisäksi useita esihistoriallisia heimoja, joihin kuuluvia sukuja ovat muun muassa "Deinotherium", "Paleomastodon" ja mastodontit.


title: Norsueläimet

text: Norsueläinten lähimpiä sukulaisia ovat tamaanit ja sireenieläimet, ja ne kuuluvat samaan Paenungulata- ryhmään.


title: Norsueläimet

text: Norsuilla ei ole luontaisia vihollisia. Ne ovat kasvinsyöjiä ja kuluttavat syömiseen jopa 16 tuntia päivässä. Vähintään puolet norsujen ravinnosta on ruohoa. Lisäksi ne syövät lehtiä, oksia, puiden kuoria ja juuria sekä vähäisiä määriä hedelmiä, siemeniä ja kukkia.


title: Norsueläimet

text: Aasiannorsu on tiedetty jo pitkään erilliseksi lajiksi afrikkalaisista savanninorsusta ja metsänorsusta. Sen sijaan kahta afrikkalaista lajia pidettiin pitkään yhden lajin, afrikannorsun, alalajeina. Geenitutkimuksen varmistamalla lajierolla on merkitystä erityisesti norsujen suojelun kannalta. Kunkin lajin yksilömäärä on aiemmin luultua pienempi, mikä tekee lajeista entistäkin uhanalaisempia. Lisäksi salametsästäjät saattavat välttyä rangaistuksilta, koska kaikkien maiden lainsäädännössä metsänorsua ei ole erikseen määritelty uhanalaiseksi.


title: Norsueläimet

text: Aasiannorsu, aiemmin intiannorsu on afrikkalaisia lajeja pienikokoisempi, enimmillään noin kolmen metrin korkuinen ja 5 000 kilogramman painoinen. Aasiannorsulla vain osalla uroksista on syöksyhampaat. Aasiannorsun korvat ovat pienemmät ja iho vähemmän ryppyinen kuin metsänorsun ja savanninorsun. Sen päässä on kaksi selvästi erottuvaa kyhmyä. Aasiannorsulla on alalajista riippuen 19 tai 20 paria kylkiluita, kun afrikkalaisilla lajeilla niitä on 22 paria.


title: Norsueläimet

text: Savanninorsu eli pensasnorsu on norsulajeista suurin. Metsänorsusta se eroaa muun muassa kynsien määrän perusteella: metsänorsulla on viisi kynttä etujaloissa ja neljä takajaloissa (samoin kuin aasiannorsulla), mutta savanninorsulla on etujaloissa vain neljä ja takajaloissa vain kolme kynttä. Savanninorsun syöksyhampaat ovat isommat ja kaarevammat kuin metsänorsun ja korvat jonkin verran suuremmat.


title: Norsueläimet

text:
Mammutit ("Mammuthus") olivat pohjoisilla alueilla jääkausien aikana elänyt norsujen heimon suku, johon kuului useita lajeja. Mammutit kehittyivät noin neljä miljoonaa vuotta sitten ja katosivat muutamia tuhansia vuosia sitten.
Tunnetuin laji, villamammutti ("Mammuthus primigenius"), kuoli sukupuuttoon noin 8000 eaa. Kooltaan mammutit olivat lajista riippuen nykyisten norsujen kokoisia tai suurempia. Suurin laji, aromammutti ("Mammuthus trogontherii"), kasvoi viisi metriä korkeaksi. Mammuttien syöksyhampaat kasvoivat jopa nelimetrisiksi.


title: Brymir

text: Brymir on vuonna 2006 perustettu suomalainen epic/orchestralmetal -yhtye. Brymir julkaisi huhtikuussa 2011 ensimmäisen albuminsa "Breathe Fire to the Sun". Alkuvuodesta 2013 yhtyeen rumpali Sami Hänninen lähti yhtyeestä, ja tilalle tuli Patrik Fält. Yhtye aloitti seuraavan levyn äänitykset kesällä 2013.


title: Tyyppi 16 -fregatti

text: Tyyppi 16 oli Britannian Kuninkaallisen laivaston sukellusveneentorjuntaan suunniteltu fregattiluokka, jotka muutettiin toisen maailmansodan aikaisista hävittäjistä. Muutostyöt olivat vastaavia kuin tyypin 15 aluksissa, mutta ne eivät olleet taloudellisista syistä aivan yhtä kattavia. Kaikkiaan aluksia oli kymmenen.


title: Tyyppi 16 -fregatti

text: Kylmän sodan alkaessa kuninkaallisella laivastolle oli suunnaton tarve nopeille saattajille, joiden tehtävänä oli torjua Neuvostoliiton laivaston Whiskey-luokan sukellusveneiden aiheuttama uhka. Sukellusveneet olivat nopeampia kuin palveluksessa olevat saattajina käytetyt sluupit ja fregatit. Reservissä oli kuitenkin suurehko määrä toisen maailmansodan lopulla valmistettuja hävittäjiä, jotka olivat riittävän nopeita. Alukset olivat kuitenkin heikosti varustettuja sukellusveneidentorjuntaan ja niiden ilmatorjuntakyky oli heikohko pääasiassa tulenjohdon heikkouksien vuoksi. Esityksen mukaan niin sanotuiksi tyypin 15 fregateiksi piti muuttaa 57 hävittäjää, mutta hanke osoittautui liian kalliiksi ja ainoastaan 23 alusta valmistui. Täydennykseksi tehtiin suunnitelma tyypin 16 fregatiksi, joka oli tyypin 15 aluksia yksinkertaisempi ja siten halvempi.


title: Tyyppi 16 -fregatti

text: Muutettavista aluksista poistettiin aseistus ja se korvattiin kahdella neljän tuuman tykillä, jotka asennettiin etukannelle kaksiputkiseen MK XIX torniin. Tulenjohtojärjestelmä oli yksinkertainen optinenjärjestelmä. Lisäksi asennettiin seitsemän Boforsin 40 millimetrin ilmatorjuntakanuunaa, joista yksi kaksiputkisena Mk V asennuksina varustettuna STD-tulenjohdolla. Loput viisi olivat yksiputkisina Mk IX asennuksina, joista kaksi oli sillan kahtapuolta parvekkeilla, kaksi savuhormin sivuilla ja yksi puolikannella. Sukellusveneidentorjuntaan aluksilla oli kaksi Squid-sukellusveneentorjuntaheitintä ja neljä torpedoputkea takasi jonkinlaisen kyvyn pinta-alusten torjuntaan.


title: Tyyppi 16 -fregatti

text: Alusten tutkajärjestelmänä oli maston huipussa ollut tyypin 293Q merivalvontatutka ja tyypin 974 merenkulkututka. Aluksella oli myös IFF lähetin-vastaanotin ja ilmavalvontatutka lyhyessä mastossa. Alusten kaikuluotaimina olivat tyypin 146B etsintä-, tyypin 147P syvyydenmääritys-, tyypin 162 pohjanmuodostus- ja tyypin 174 heittimenvalvontakaikuluotain.


title: HMS London (F95)

text: HMS London (viirinumero F95) oli Britannian Kuninkaallisen laivaston tyypin 22 -fregatti. Alus laskettiin vesille lokakuussa 1984 toisen tilauserän aluksena.


title: HMS London (F95)

text: Alus tilattiin 23. helmikuuta 1982 Yarrow Shipbuildersilta Scotstounista Glasgow'sta. Sen köli laskettiin 7. helmikuuta 1983 ja alus laskettiin vesille 27. lokakuuta 1984. Alus valmistui 5. kesäkuuta 1987.


title: HMS London (F95)

text: "HMS London" oli kuninkaallisen laivaston ensimmäiseen Persianlahden sotaan lähettämän osaston lippulaivana 1991. Alus poistettiin palveluksesta 14. tammikuuta 1999.


title: HMS London (F95)

text: Alus myytiin 14. tammikuuta 2003 Romanialle. Alus siirrettiin Portsmouthiin telakalle, jossa se modernisoitiin Nato-yhteensopivaksi. Romanian laivasto otti 21. huhtikuuta 2005 aluksen palveluskäyttöön nimellä "Regina Maria".